Prikazivanje članaka po tagu OPASAN OTPAD\nU toku inspekcijske kontrole preduzeća u kojima se nalazi opasan otpad\nIstraživanja pokazuju da u Srbiji postoji više od milion tona "istorijskog" industrijskog otpada, nastalog u prethodnom periodu u velikim privrednim sistemima.\nPored toga, u našoj zemlji se godišnje generiše dodatnih 8,2 miliona tona ovog visoko zagađujućeg otpada.\nOd toga se prerađuje samo oko 19 odsto, dok čak 81 procenat industrijskog otpada ostaje na lokacijama gde je proizveden.\nAkcija kontrole stanja opasnog otpada u preduzećima u restrukturiranju i stečaju počela je 14. jula i trajaće do kraja oktobra. Opasan otpad sadrži materije koje mogu biti toksične, kancerogene, mutagene, infektivne, zapaljive, a koje kroz zemljište i vode ulaze u biološki lanac i mogu prouzrokovati razna oboljenja ljudi i štetno delovati na ostali živi svet. U sistemu upravljanja otpadom, važno je stvoriti uslove za bezbedno odlaganje opasnog otpada ali i izgraditi postrojenja za njegov tretman i zbrinjavanje.


Odnosi, veze i rezultati\nYou are here: Home / Odnosi, veze i rezultati\nDa li odnosi između članova porodice u vašoj firi utiču na svakodnevni učinak firme? Na koji način rešavate probleme sa ljudima u okviru svoje firme? Ova radionica će vam pomoći da razumete na koji način da dobijete maksimum od svih onih koji su uključeni u biznis, bez obzira na to da li su članovi porodice ili ne, kao i kako da iskoristite ovo znanje kako biste poboljšali svoju bazu.\nSvi zaposleni ili srodnici koji imaju udela u vlasništvu, upravljanju i/ ili aktivnostima porodičnog biznisa.\nNa koji način odnosi i veze utiču na učinak biznisa\nPorodične vrednosti i njihov uticaj na učinak\nModel upravljanja porodičnim biznisom\nPristupi upravljanju učinkom članova porodice i onih koji to nisu\nPružanje povratne informacije članovima porodice i ostalima\nEvaluacija i pregled veza i učinka


NASA planira da privatizuje MKS posle 2024.\nDatum kreiranja: nedelja, 28 avgust 2016 22:17\nNASA namerava da posle 2024. komercijalizuje korišćenje Medjunarodne kosmičke stanice (MKS). Kako će to biti ostvareno još uvek nije najjasnije, ali je nedvosmisleno da NASA želi da smanji troškove održavanja MKS-a i da se posveti pripemama za čovekove letove na Mars.\nModuli MKS-a kao osnova privatne kosmičke stanice kompanije Axiom Space\nJedna varijanta je delimična komercijalizacija, tako da bi NASA zadržala kontrolu nad američkim segmentom MKS-a, dok bi privatne kompanije koristile module za sopstvene ciljeve, uključujući i organizaciju turističkih eltova. Druga opcija je da se NASA potpuno prepusti privatnim kompanijama MKS posle 2024, do kada je zvanično, ali posle popriličnog natezanja izmedju partnera, produžen život Kosmičke stanice. Ako ova varijanta bude izabrana, to bi praktično značilo da bi NASA prodala MKS.\nJoš od vremena kada je predsednik Obama stigao u Belu kuću, govori se da je MKS svojevrstan teret NASA-e koja svake godine guta oko četiri milijarde dolara prekopotrebnih projektima letova na Mars. Privatne kompanije i komercijalizacija – odnosno privatizacija MKS-a – su u osnovu kosmičkih planova Bele kuće vezanih za niske orbite. Strategija je jednostavna – bliski kosmos ćemo prepustiti privatnim kompanijama, dok će se NASA fokusirati na Mars i misije u duboki kosmos. Komercijalni letovi privatnih kosmičkih brodova “Dragon” (kompanije SpaceX) i “Signus” (Orbital Sciences ATK) koji su razvijeni uz finansijsku pomoć NASA-e za transport materijala i ljudi na MKS su deo ove strategije. To se takodje može reći i za naduvni modul kompanije Bigelow koja 2020. namerava da uz MKS spoji daleko veći modul B330 (XBASE). Za komercijalizaciju MKS je zainteresovana i kompanija Axiom Space, u kpojoj govore o gradnji “kosmičkog grada” oko 2040. sa rotirajućim modulom, tako da će za jedno mesto za spajanje na MKS koga NASA namerava da rezerviše za modul neke od privatnih kompanija biti po svemu sudeći više kandidata.\nOvo je veoma interesantno za planove NASA-e vezanim za privatizaciju MKS-a posle 2024. Naime, još jedna moguća varijanta privatizacije Kosmičke stanice je etapna komercijalizacija tokom koje bi se sa stanicom spajali moduli privatnih kompanija. Na njima bi, na komercijalnoj osnovi, ostale kompanije (uklljučujući i NASA-u) mogle da obavljaju različite naučne eksperimente. A kada Kosmičkoj stanici dodje sudnji dan, privatni moduli će biti odvojeni od nje i poslužiti kao osnova buduće, privatne kosmičke stanice na niskoj orbiti.\nNaravno, privatizacija MKS-a nije jednostavna stvar, jer iako je NASA glavni finansijer Kosmičke stanice, ona nije u njenom vlasništvu. Tamo se pored američkih (kojih ima najviše) nalaze nekoliko ruskih i po jedan modul ESA-e i Japana. Zbog toga, odluka o privatizacija MKS-a treba da bude razmotrena i usaglašena medju partnerima projekta MKS-a.\nNASA je u medjuvremenu već prosledila predlog (takozvani RFI, ili “Zahtev za informacije”) privatnim kompanijama i naučno-istraživačkim institucijama da predlože inicijative o mogućnostima MKS-a na tržištu niskih orbita.\nSvi partneri u projektu MKS, osim ESA-e su se složili da se let Kosmičke stanice produži do kraja 2024. Odluka ESA o nastavku učešća u projektu MKS, i to pozitivna, očekuje se pre kraja godine. Iako se godinama govori da bi stanica mogla biti operativna i duže, do kraja 2028, tećko je očekivati da će se svi partneri u projektu MKS složiti da finansiraju let stanice posle 2024. Ukoliko partneri NASA-e napuste projekat MKS 2024, veliko je pitanje hoće li američke privatne kompanije do tada biti potpuno spremne da preuzmu na sebe finansiranje ove složene i, poprilično zastarele kosmičke konstrukcije.


Nevjerovatan meč: Džumhur nakon velikog preokreta prošao u četvrtfinale Marseillea! – Haber.ba\nNevjerovatan meč: Džumhur nakon velikog preokreta prošao u četvrtfinale Marseillea!\nTreći set je proticao u potpunoj dominaciji najboljeg bh. tenisera koji je napravio brejk u prvom gemu, a onda nekoliko gemova kasnije i po drugi put oduzeo servis Fabbianu te poveo sa 4:1. Nakon toga se dešava pad u Damirovoj igri, koji Fabbiano koristi i smanjuje na 4:3, a onda osvaja još dva gema i vodi sa 5:4. Kao i prethodna dva seta, i ovaj je otišao u tiebreak u kojem je Fabbiano imao nevjerovatno vodstvo od 5:0, a onda Džumhur dobio sedam vezanih poena, koji su mu donijeli pobjedu i plasman u četvrtfinale, javlja “Sport1“…\nTeme:ATP Marseille, ATP turnir, Damir Džumhur, izdvojeno


U proceduri lex specijalis, autoput Borča - Zrenjanin projekat od državnog značaja - www.lobi-info.rs\nMarija K. 6. decembra 2019., 16:02 5.5k Views\nVlada Srbije odlučila je da usvoji novi specijalni zakon kako bi ubrzala izgradnju važnih infrastrukturnih projekata kao što su metro i auto-putevi, kao i rekonstrukcija pruga.\nU Predlogu zakona, koji je u skupštinskoj proceduri, navodi se i da se će se za sve ove projekte primenjivati Zakon o javnim nabavkama osim ukoliko međunarodnim ugovorom nije drugačije određeno kao i da u hitnim slučajevima Vlada može doneti odluku da se za izbor strateškog partnera ne primenjuju pravila o tenderu.\nRazlog za donošenje leks specijalisa, kako se navodi, je skraćenje vremena za rešavanje imovinsko pravnih odnosa i izbegavanje eventualnih penala zbog nepovlačenja novca od banaka.\nNeki od projekata na koje se odnosi ovaj specijalan zakon su projekti iz novog investicionog ciklusa, čija vrednost je procenjena na oko 5 milijardi evra ulaganja u infrastrukturne projekte.\nMeđu njima je osim izgradnje deonice Preljina – Požega, deonice Moravskog i Fruškogorskog koridora, i autoputa Beograd – Zrenjanin – Novi Sad… Takođe, odnose se i na izgradnju brze pruge Beograd – Budimpešta, Beogradski metro i rekonstrukciju pruga.\nKako se navodi, planirano je da za ove važne projekte postupak izbora strateškog partnera sprovodi radna grupa koju formira Vlada Srbije.\nPodsetimo, leks specijalis je poseban zakon kojim se određeni projekti proglašavaju projektima od nacionalnog značaja i da se zbog toga primenjuje taj novi zakon dok se postojeći zakoni suspenduju.\nPriča o izradnji ove saobraćajnice najavljuje se još od 2014. godine. Prema najavama iz 2018. godine, takozvano vojvođansko P povezaće deonice Ruma – Novi Sad, zatim od Novog Sada do Zrenjanina i od Zrenjanina do Beograda.\nKako je krajem prošle godine rečeno, deonica auto-puta, dužine oko 66 kilometara, omogućiće spajanje Beograda i Zrenjanina, preko naselja Borča. Tada je kineska kompanija Šandong izrazila svoje interesovanje za ovaj poduhvat.\nNakon prodaje PKB-a kompaniji Al Dahra, više puta se postavljalo u javnosti pitanje o tome kuda će zapravo prolaziti ova nova saobraćajnica i da li će država morati ponovo da otkupljuje zemljište koje je već prodala.\nPrethodna objava Do kraja sledeće godine još jedan blok socijalnih stanova u Ovči\nSledeća objava Besplatan pregled za penzionere u ordinaciji Dr. Vergaš u Borči


Uskoro rezultati anketiranja srednjoškolaca – Križevci.info\nInformativni program Radio Koprivnice\t 10. 02. 2011.\nKOPRIVNICA – Županijski savjet mladih aktivno je nastavio raditi i u ovoj godini. Upravo pripremaju izvješće o anketi o potrebama i interesima mladih koju su u suradnji s Obiteljskim centrom Koprivničko-križevačke županije proveli krajem prošle godine u srednjim školama na području Podravine i Prigorja. Kada će objaviti njezine rezultate, članovi Županijskog savjeta mladih odlučit će sutra na sjednici na koju dolazi i ravnateljica Obiteljskog centra Željka Koluder Vlahinja. Rezultati ankete su zanimljivi, ali djelomično i zabrinjavajući, otkrio je predsjednik Savjeta Hrvoje Ištvanović. Općenito, mladi su slabo informirani o događanjima u svojem kraju te prilično nezainteresirani za uključivanje u društvena zbivanja. Stoga će, ističe Ištvanović, Županijski savjet mladih učiniti sve kako bi aktivirao tu populaciju.


Čovek od čelika Prolog\nU Panteonu superheroja, Supermen je najpoznatiji i najpoštovaniji lik svih vremena. Klark Kent/Kal-El (Henri Kavil) je mladi novinar dvadesetih godina koji se oseća otuđenim zbog moći koje prevazilaze maštu. Transportovan na Zemlju pre mnogo godina sa Kriptona, napredne planete, Klark se bori sa velikim pitanjem ‘Zašto sam ovde?’ Vaspitavan u sistemu vrednosti svojih novih roditelja Marte (Dajan Lejn) i Džonatana Kenta (Kevin Kostner), Klark ubrzo otkriva da posedovanje nadljudskih moći podrazumeva i donošenje veoma teških odluka. Kada je svetu stabilnost najpotrebnija, on biva napadnut. Hoće li njegove sposobnosti biti upotrebljene kako bi se održao mir ili će poslužiti da se zavadi i vlada? Klark mora da postane heroj poznat kao Supermen, ne samo da bi bio poslednji svetionik nade za svet, već i da bi zaštitio one koje voli.\nPoznati roditelj, Kristofer Nolan (Betmen Trilogija, Početak), učestvovao je u stvaranju ovog filma, ali kao producent. Svoje iskustvo u davanju novog značenja super-herojima na velikom platnu, iskoristio je u radu na Supermenu i pomogao ekipi filma da od klasičnog lika napravi nešto potpuno drugačije.


U okviru projekta „Zajedno za aktivno građansko društvo – ACT” objavljen poziv za javno zagovaranje mreža OGD (rok: 7.10.2020) : Inkluzija\nProjekat Vlade Švajcarske „Zajedno za aktivno građansko društvo ACT” objavio je Poziv za podnošenje predloga projekata za javno zagovaranje mreža organizacija građanskog društva (OGD).\nCilj ovog poziva je jačanje kapaciteta mreža OGD za javno zagovaranje na lokalnom i nacionalnom nivou i za veće uključivanje građana/ki u procese donošenja odluka na lokalnom i nacionalnom nivou.\nPod mrežama OGD u ovom Pozivu smatraju se sledeći oblici udruživanja:\nformalne mreže – mreže koje su registrovane u Agenciji za privredne registre (APR) kao savezi, u skladu sa odredbama Zakona o udruženjima (čl. 7);\nneformalne mreže (koalicije, alijanse, platforme, unije, itd.) – mreže koje nemaju status pravnog lica, tj. nisu registrovane u APR-u kao savezi i čije članice su OGD, registrovane u skladu sa Zakonom o udruženjima ili Zakonom o zadužbinama i fondacijama.\nU svojim predlozima projekata, mreže OGD treba da stave naglasak na što veću mobilizaciju i učešće građana, u svim fazama javnog zagovaranja, sa ciljem većeg učestvovanja građana u procesu donošenja odluka na lokalnom i/ili nacionalnom nivou. Posebno se ohrabruje inovativan pristup osmišljavanju i sprovođenju kampanja javnog zagovaranja u kojima građani aktivno učestvuju, unapređenje komunikacije mreža sa javnošću i veća vidljivost zagovaračke inicijative i rada mreže u javnosti.\nMreže čiji predlozi projekata budu odobreni za finansiranje imaće priliku da prođu kroz program izgradnje i jačanja kapaciteta, koji će biti realizovan kao dopunski/paralelni program sprovođenju granta i finansiraće se iz budžeta ACT projekta. Programom će biti obuhvaćene teme kao što su: mobilizacija građana, participativno zagovaranje, komunikacija, razvoj i upravljanje mrežom.\nACT projekat planira da kroz ovaj Poziv podrži do 10 predloga projekata formalnih i neformalnih mreža OGD, koje deluju na nacionalnom i/ili lokalnom nivou. Iznos pojedinačne finansijske podrške je do 2.950.000,00 dinara.\nRok za prijavljivanje traje do 7. oktobra 2020. godine do 17.00h.\nViše detalja o ovom pozivu možete pogledati na act.org.rs


Micelijum u kombinaciji s kartonom stvara strukture koje bismo uskoro mogli da koristimo za pravljenju kuća.\nStudent londonskog Univeziteta Brunel, Aleksi Vesalouma, nedavno je predstavio svoju ideju kako da se micelijum, vegetativni deo pečurke, koristi kao ekološki građevinski materijal. On je ovu interesantnu zamisao razvio u saradnji s arhitektonskom firmom Astudio a rezultat je, kako on to zove, kobasičasta struktura koja dobro prima opterećenje.\nKarton se u kombinaciji s gljivama sjedinjuje poput lepka, a rezultat je struktura koja može da ponese opterećenje.\nOvaj ekološki održiv materijal pravi se tako što se micelijum pomeša s kartonom pre nego što se oblikuje u kobasičastu pečurku koja se formira korišćenjem pamučnih zavoja, piše Dezeen.\nNakon formiranja, kobasice se ostavljaju četiri nedelje preko zaobljenog kalupa u adekvatno ventilisanom stakleniku. Dobijena struktura je čvrsta i može da nosi teret.\nUkoliko bi se ovaj materijal usavršio, on bi mogao postati prava ekološka alternativa konvencionalnim građevinskim materijalima.\nMaterijali od micelijuma su korisni za nas i za životnu sredinu, a pritom su i veoma kul. Oni su još jedan sjajan primer zašto moramo verovati u inteligenciju prirode.\n– kaže Aleksi Vesalouma.\nMicelijum inače postaje sve popularniji kod dizajnera, koji ga prepoznaju kao održiv materijal. Erik Klarenbek koristio ga je u proizvodnji svojih 3D štampanih stolica, dok su cigle od micelijuma korišćene u izgradnji organskog tornja u dvorištu njujorške galerije MoMA PS1.\nFoto: Aleksi Vesalouma\n#Aleksi Vesalouma #fungi #gljive #gradjevinski materijal #kobasice #micelijum #odrziv materijal #organske strukture #pecurke


Mediji: Amerika bi mogla da ograniči manevre u Evropi da izbegne svađu sa Rusijom\nAdministracija američkog predsednika Džozefa Bajdena razmatra nekoliko varijanti delovanja, uključujući mogućnost smanjenja broja vojnih vežbi u Evropi kako bi izbegla konfrontacije sa Rusijom, piše „Vol Strit džornal“.\nList, koji se poziva na predstavnike američkih vlasti, navodi da Vašington, imajući u vidu napetost na granici Rusije i Ukrajine, razmatra i druge varijante: jačanje odbrambene sposobnosti Ukrajine uz veće isporuke naoružanja toj zemlji, posebno protivvazdušnih sistema.Ta varijanta podrazumeva i jačanje sankcija protiv Rusije.Jedan od mogućih planova delovanja predviđa „snižavanje rizika od konfrontacije sa Rusijom“ tako što bi bio smanjen obim vojnih vežbi koje Amerikanci izvode u Evropi a zbog čega je Vašington na udaru kritike Rusije.U tom slučaju bile bi obustavljene isporuke američke vojne pomoći Kijevu.\nsvet, rusija, sukob, amerika, vojska i naoružanje\nList, koji se poziva na predstavnike američkih vlasti, navodi da Vašington, imajući u vidu napetost na granici Rusije i Ukrajine, razmatra i druge varijante: jačanje odbrambene sposobnosti Ukrajine uz veće isporuke naoružanja toj zemlji, posebno protivvazdušnih sistema.\nJedan od mogućih planova delovanja predviđa „snižavanje rizika od konfrontacije sa Rusijom“ tako što bi bio smanjen obim vojnih vežbi koje Amerikanci izvode u Evropi a zbog čega je Vašington na udaru kritike Rusije.\nU tom slučaju bile bi obustavljene isporuke američke vojne pomoći Kijevu.\nHisterija u američkom Kongresu: Plan protiv Rusije neviđen u modernoj politici /video/\n26 Novembar 2021, 21:00


Dodik uoči sastanka s Putinom: Na nasilje ćemo odgovoriti otcjepljenjem iz BiH\nNaslovnica Politika Dodik uoči sastanka s Putinom: Na nasilje ćemo odgovoriti otcjepljenjem iz BiH\nPredsjednik Republike Srpske Milorad Dodik izjavio je da će Banja Luka, na nasilje iz Sarajeva, odgovoriti izdvajanjem iz Bosne i Hercegovine.\n“Nemamo namjeru nijednog trenutka ostati u zemlji u kojoj s druge strane dolazi nasilje”, rekao je Dodik u intervjuu za Sputnjik, pred put u Moskvu, gdje će se sutra sastati s predsjednikom RusijeVladimirom Putinom.\nBivši načelnik ratnog štaba Armije Republike BiH Sefer Halilović zaprijetio je “nestajanjem” Republike Srpske ako referendum bude sproveden jer, kako on tvrdi, to će značiti “raspakivanje” Dejtonskog mirovnog sporazuma i stupanje na snagu Ustava BiH.\n“Znamo da je stav Sefera Halilovića koji prijeti ratom stav svih u Sarajevu, ali, govorim hipotetički, ako se dese bilo kakvi pokreti te vrste mi smo istog trenutka izvan BiH”, poručio je Dodik.\nNa pitanje da precizira da li bi u takvoj situaciji Republika Srpska proglasila nezavisnost i otcijepila se, Dodik je ponovio: “Bilo kakvi pokreti te vrste navest će nas da to uradimo i mi ćemo se braniti”.\nOn je također izrazio uvjerenje da je Republika Srpska sposobna da se vojno odbrani ako je neko napadne.\nNa pitanje da li u tom slučaju računa na pomoć Srbije i Rusije, Dodik je odgovorio da “računa na svašta, a prije svega na naš narod”, prenosi Sputnjik.\nPrethodni članakPrekucala Lepu Brenu: Džejla Ramović pokazala kako pjeva narodnjak\nSljedeći članak(VIDEO) Hoće li Fikret Abdić navratiti i u Bužim?\nLokalni izbori u BiH bit će pomjereni za 15. novembar\nHoće li zvaničnicima u BiH biti smanjeni doprinosi?\nPoslanici PSBiH odlučili da raspravljaju o misi\nMinistar sigurnosti Bosne i Hercegovine Fahrudin Radončić sa šefom Delegacije Evropske unije\nBurna rasprava o Prijedlogu rezolucije o žrtvama ustaškog režima\nZvizdić: Protest zbog mise treba biti usmjeren na Sabor RH\nSDA: Iza podizanja kipova u Vitezu stoji patološka mržnja prema BiH\nČovićevi manevri: Zašto je Stjepan Mikić “iznenada” podnio ostavku u CIK-u?\nNa ulazu u stomatološku orginaciju postavili su obavijest koja je nasmijala...\nAlen Islamović za Klix: “Odlučio sam podržati bivšeg gradonačelnika Bihaća Emdžada...\nSIPA zadržala i premijera FBiH Fadila Novalića! Advokati napustili objekat\nSolak i Hodžić će biti zadržani u prostorijama SIPA-e 24 sata


ponedeljak, 14. maj 2018. 21:04h\nU Pančevu je održano javno slušanje o prevenciji i otklanjanju posledica nasilja u porodici D.F.\nCilj je bio da sve zainteresovane strane dobiju dodatne informacije o ovoj značajnoj temi.\nJedan od zaključaka javnog slušanja je da je najznačajniji rezultat ratifikacije Istanbulske konvencije u Srbiji - Zakon o sprečavanju nasilja u porodici koji je stupio na snagu 1. jula prošle godine.\nZakon je, prema rečima narodne poslanice u Narodnoj skupštini Srbije, Dubravke Filipovski, stupio na snagu u pravom trenutku s obzirom na kulminaciju porodičnog nasilja.\nZa 11 meseci primene Zakona u Srbiji, policija i tužilaštvo pokrenuli su čak 23.000 postupka protiv nasilnika. Moramo da pošaljemo poruku da žene nisu krive za nasilje koje im se dešava da su za to krivi nasilnici i da rešavanje ovog problema nije posao nekog drugog,već da je to obaveza svakog čoveka i svake institucije. kazala je ona.\nBroj žena ubijenih u porodičnom nasilju u svetu je četiri puta veći od broja poginulih od posledica terorizma. U Srbiji je, od početka godine, u porodičnom nasilju ubijeno 20 žena. Prema rečima Biljane Branković, ekspertkinje Grevio komiteta, rodno zasnovano ubistvo žena je ujedno i pitanje globalne bezbednosti, a uprkos stupanja na snagu Zakona o porodičnom nasilju, veliki problem predstavlja njegova primena u praksi.\nMilica Todorović, odbornica i predsednica Saveta za rodnu ravnopravnost grada Pančeva naglasila je da Pančevo neće tolerisati nasilje u porodici i preduzimaće sve što je neophodno da se nasilje smanji.\nNa današnjem javnom slušanju predstavljene su i usluge koje Pančevo razvija u pružanju podrške žrtvama nasilja u porodici.\nKonvenciju Saveta Evrope, usvojenu 7. aprila 2011. godine u Istanbulu, Republika Srbija počela je da primenjuje 2014. godine.\no prevenciji i otklanjanju posledica nasilja u porodici\nIstanbulskaZkonvencija-zvanicno_1.pdf (115 Preuzimanje datoteka)


HNV BiH ocenjuje kao nedopustivo nametanje srpskog jezika\nTanjug 27. septembra 2021. 13:31\nSARAJEVO – Hrvatsko narodno vijeće u Bosni i Hercegovini (HNV BiH) ocenilo je da je nedopustivo nametanje srpskog jezika i ćiriličnog pisma svim narodima i građanima u Republici Srpskoj kroz Predlog zakona o zaštiti, očuvanju i upotrebi srpskog jezika i ćiriličnog pisma.\nHNV BIH smatra da cilj tog zakonskog predloga nije zaštita i očuvanje načina korišćenja jezika i ćiriličnog pisma u Republici Srpskoj, kao nematerijalnog kulturnog nasleđa, već da je to „još jedan u nizu pokušaja sistemske diskriminacije nesrpskog stanovništva i eliminisanje njihovih ionako ugroženih prava“, preneo je portal Klix.\nHNV smatra da je neshvatljiv izostanak reakcije onih koji se, kako je navedeno, „kunu“ u nacionalne interese Hrvata u BiH, pa i reakcije službenog Zagreba, kada je reč o konkretnom Zakonu, kao i o gradnji „svesrpskog svetilišta“ u Bosni i Hercegovini, misleći pri tom na memorijalni centar koji će biti izgrađen u Donjoj Gradoini u znak sećanja na žrtve u ustaškom logoru Jasenovac.\nOni ocenjuju da se izgradnjom memorijalnog kompleksa u Donjoj Gradini ne želi odavanje počast žrtvama, nego da se „licitiranjem o ukupnom broju žrtava“ želi da one ponovo budu stavljene u službu politike.\nSNV BiH je pozvalo i predsednika Hrvatske Zorana Milanovića stane „u zaštitu“ Hrvata u Republici Srpskoj.


Pokrajina dodelila 128 miliona dinara za ribnjake u Vojvodini – ICR\nVojvođanski sekretarijat za poljoprivredu uručio je u petak (26. novembar 2010. godine) predstavnicima 25 ribnjaka, ugovore ukupne vrednosti 128 miliona dinara, namenjenih za rekonstrukciju i izgradnju ribnjaka u Vojvodini.\nKako je saopšteno, ovo je druga godina da se raspisuje konkurs u ovoj privrednoj grani, a tokom prošle godine izdvojeno je 106,6 miliona dinara za 22 projekta, koji su doprineli zaustavljanju pada proizvodnje na ribnjacima.\nResorni skretar Daniel Petrović rekao je da najveći uspeh beleži Ribnjak „Ečka“ koji je dobio dozvolu za izvoz ribe na tržište Evropske unije.\n– Ribarstvo u Srbiji je nedovoljno razvijena i do sada, u velikoj meri zapostavljena poljoprivredna delatnost uprkos činjenici da se radi o veoma profitabilnoj proizvodnji za koju u Vojvodini postoje izuzetni prirodni uslovi – rekao je Petrović.\nOn je naveo da se nakon drastičnog smanjenja proizvodnje u ribarskoj delatnoti beleži blagi porast, koji još uvek nije na nivou kao od pre 10 godina.\nNa teritoriji Vojvodine nalazi se oko 13.500 hektara ribnjaka, od čega je oko 12.500 hektara u funkciji, a ukupna godišnja proizvodnja ribe u njima iznosi oko 11.000 tona.\nCilj Srbije i Mađarske robna razmena od 2 mlrd EUR


Selektor Jovanov danas posetio klubove u Šapcu i Sremskoj Mitrovici - Kajakaški savez Srbije\n20.05.2020. - 20:26 » Vesti\nU dogovoru sa predsednikom Saveza Mirkom Nišovićem selektor kajakaške reprezentacije Srbije dr Pavle Jovanov nastavio je praksu obilaska klubova u Srbiji i upoznavanja sa stručnim radom, potencijalnim reprezentaticima i infrastrukturom.\nPosle Bečeja, Kanjiže, Novog Kneževca i Sente, kada je obišao klubove iz ovih mesta u novembru, selektor je nastavio stvoju „turneju“ današnojm posetom Sremskoj Mitrovici i Šapcu.\nŠef stručnog štaba najboljih kajakaša Srbije je prilikom posete Kajak klubu Val imao priliku da upozna mlade takmičare i buduće reprezentatice. Jovanov je u Sremskoj Mitrovici održao radni sastanak sa najboljim kajakašima Vala, aktuelnim reprezentativcima, trenerima i Upravom kluba upoznavši ih sa planovima Saveza za ovu godinu. Današnja poseta iskorišćena je da selektor reprezentacije prisustvuje i treningu.\n-Zadovoljan sam današnjom posetom. Naročito me raduje spoznaja da je klub Val obnovio svoju infrastrukuru i obezbedio vrhunske uslove za rad svojim sportistima. Prijatno sam iznenađen agilnom i pragmatičnom Upravom kluba na čelu sa predsednikom Bajukom i saradnicima. Ovom prilikom sam još jednom uverio u rad trenera Nenada Kosijera koji nije slučajno dogurao do reprezentativnih selekcija. Nosim samo pozitivne utiske iz Mitrovice-izneo je svoje utiske iz Mitrovice selektor.\nPrvog čoveka struke je u Šapcu dočekao kompletan tamičarski i trenerski pogon kajak kluba Zorka jednog od najuspešnijih klubova u Srbiji poslednjih godina. Sastanak sa trenerima, takmičarima, reprezentaticima i trening na vodi bili su sastavni deo protokola i ove posete.\n-Nakon dvomesečne obustave rada, zbog pandemije sa korona virusom, imao sam priliku da se budem svedok nastavka trenažnog procesa šabačkog kluba. Broj kanuista i kajakaša i kvalitet i organizacija samog treninga definitivno su potvrdili lidersku poziciju najboljeg kluba u Srbiji. Drago mi je što vidim da reprezentativci nisu izgubili takmičarski duh i motivaciju za treningom bez obzira na neizvesnost u pogledu međunarodnih takmičenja za ovu sezonu. Moja je želja bila da ih dodatno motivišem i mislim da sam u tome uspeo. Dogovorena je sa Milanom Đenadićem, reprezentativnim trenerom, strategija daljeg rada sa selekcijama do nacionalnog izbornog takmičenja-konstatovao je selektor.\nJovanov se ovom prilikom zahvalio svojim domaćinima na iskrenom gostoprimstvu.\nJovanov do kraja nedelje nastavlja praksu obilaska klubova. Sutra je na redu poseta Limanu u Novom Sadu, a u petak KK Begej u Zrenjaninu.


Vlada Srbije OGRANIČILA cene za 5 osnovnih namirnica - biznis24.rs\nVlada Srbije OGRANIČILA cene za 5 osnovnih namirnica\nCene osnovnih poljoprivrednih proizvoda više se neće rasti! Nakon održane sednica Vlada Srbije je donela odluku da ograniči cene određenih proizvoda, kao što šećer, brašno, ulje, mleko i meso. Dodaje se da je ograničenje cena utvrđeno kako bi se otklonile štetne posledice i sprečili poremećaji na tržištu i neće se odnositi na snižene cene (rasprodaje, sezonska sniženja ili akcijske prodaje) ukoliko su bila na snazi 15. novembra, već na redovne, odnosno cene pre sniženja. Kako se navodi u saopštenju Vlade, ova odluka se odnosi na – šećer kristal, brašno tip T-400, jestivo suncokretovo ulje, svinjsko meso – but i UHT mleko sa 2,8 procenata mlečne masti, tako da one ne prelaze nivo cena na dan 15. novembar 2021. godine. Za kršenje navedenih odredaba, predviđene su i novčane kazne u iznosu od 100.000 do dva miliona dinara, kao i zabrana vršenja delatnosti u trajanju od šest meseci do jedne godine. Odlukom, koja će biti primenjivana u trajanju od 60 dana, predviđeno je da proizvođači ove proizvode ne smeju isporučivati u količinama manjim od prosečnih u poslednjih 12 meseci.\nMinistarka trgovine, turizma i telekomunikacija Tatjana Matić je rekla da je na predlog tog ministarstva Vlada Srbije donela Uredbu o ograničavanju proizvođačkih cena i cena na veliko i malo za pet osnovnih životnih namirnica, u trajanju od 60 dana.\nbrašno · cena · cene · Dodaje · donela · Kako · Meso · mleko · nakon · neće · odluku · određenih · održane · ograničenje · ograniči · osnovnih · otklonile · poljoprivrednih · proizvoda · rasti · šećer · sednica · Srbije · što · ulje · utvrđeno · više · vlada\nZa Srbiju 400.000 t đubriva – U Mađarskoj upotreba đubriva manja za 40 odsto\nMinimalna mesečna plata oko 4.000 franaka\nDa li znate ko su sneguročke?\nVaskršnje jutrenje u Sabornoj crkvi u Novom Sadu (RTV1, od ponoći)\nMUP: Troškovi izdavanja dokumenata moći će da se plate i elektr ...\nNAJSMRTONOSNIJA godina u istoriji SAD\nZagađenost vodenih površina najveći ekološki problem u Srbiji ...\nJoš jedna egzotična destinacija PLAĆA TROŠKOVE turista koji se ...\nNikodijević: Izveštaj o radu je izraz odgovornosti prema našim ...\nDa li će tehnološke kompanije preoteti tržište automobila?


Eliminišite NEGATIVNU energiju iz svog života | Skandalozno\nOvde su neki znakovi da negativna energija blokira svetlo u vašem životu:\nVećina ljudi vas iritira ili uznemirava u poslednje vreme\nNe viđate se sa ljudima koje volite\nDoživljavate neprijatne situacije\nOsećate da vas drugi ljudi ne cene dovoljno\nOsećate se umorno i tužno\nUkoliko osećate bilo koju od tih stvari, to je siguran znak da se negativna energija uvukla u vaš život. Ne brinite, jer postoje stvari koje možete učiniti i brzo raspršiti oblake negativnosti, tako da možete odmah podići vaše raspoloženje i privući lepe stvari u vaš život.\nProvedite vreme sa ljudima koji vas usrećuju\nBaš kao i vi, svi ljudi u vašem životu imaju svoja “energetska polja” koja možete automatski osetiti kada ste s njima. Ukoliko želite osloboditi svoj život od negativne energije, bitno je da provedete vreme sa pozitivnim ljudima, a izbjegavate one koji vas vuku na nižu vibraciju.\nAko se zbog neke osobe uvek osećate loše, ona verovatno nije vredna vašeg vremena ili energije. Umesto toga, provedite vreme sa srećnim, radosnim ljudima koji vas podižu i čine da se osećate dobro. Družite se s ljudima s kojima se možete smejati, zabavljati i deliti iskustva.\nNaučite da otpustite negativne emocije\nNegativna energija hrani se negativnim emocijama. U redu je i normalno je da se ponekad osećate tužno, ljuto ili frustrirano. Problem je kada se ne rešavate tih negativnih emocija i one počinju truliti… zbog čega se osećate dugo vremena loše.\nNa primer, ako ste uvek mislili loše o svom poslu, verojatno ćete se osećati jadno svaki dan na poslu, a vaša motivacija, zadovoljstvo i odnosi sa kolegama takođe će trpeti. Da biste to sprečili, važno je dopustiti sebi da osetite te emocije, umesto da ih pokušavate blokirati, i istražiti zašto se osećate tako.\nAko osećate da vam je potrebno da se isplačete, plačite na mestu gde se osećate sigurno. Ako osećate da vam je potrebna osama, dopustite to sebi i provedite neko vreme u samoći. A ako osećate potrebu da razgovarate sa nekim, otvorite se nekoj osobi od poverenja.\nNakon što prihvatite svoja osećanja, preduzmite korake pomoću kojih ćete se osećati bolje, sledeći korak jeste odluka o ispuštanju negativne emocije. Jednom kada dopustite sebi da se vratite u tačku mira, bićete u mogućnosti da pokrenete stvaranje pozitivne promene u svom životu.\nDakle, umesto da dopustite sebi da vas kontrolišu štetne misli, sada ste vi gospodar svog vlastitog uma, možete kontrolisati kako ćete reagovati na negativne situacije.\nJednom kada počnete oslobađati svoj život od negativne energije i suočavati se sa problemima na konstruktivan način, bićete zaprepašćeni koliko radosno i slobodno se osećate!\nJeste li znali da prostor u kojoj osoba provodi vreme obično odražava njeno unutrašnje stanje uma? Dakle, kada su naši domovi, spavaće sobe, automobili i radni prostori puni nereda, prljavštine i haosa, negativne energije… to često predstavlja naše emotivno stanje. I što više vremena provodimo u takvoj nesređenoj okolini, to se negativnije osećamo.\n(Skandalozno.rs, Izvor: kurir.rs/cdm.me)\nBudite prvi sa komentarom na članku "3 načina na koja možete eliminisati NEGATIVNU energiju iz svog života"


KLJUČNI TRENUTAK – OSNIVANJE ZAJEDNICE OPŠTINA SA SRPSKOM VEĆINOM – New Social Initiative – NSI\nKLJUČNI TRENUTAK – OSNIVANJE ZAJEDNICE OPŠTINA SA SRPSKOM VEĆINOM\nHome > blog > KLJUČNI TRENUTAK – OSNIVANJE ZAJEDNICE OPŠTINA SA SRPSKOM VEĆINOM\nNovember 27, 2017 | By Artan Mustafa\nNakon druge runde izbora, vratićemo se glavnoj političkoj temi –osnivanje zajednice opština sa srpskom većinom. Ovaj blog razmatra mogućnosti na koji se način ključni trenutak njenog osnivanja može i treba iskoristiti za pokretanje društvenih reformi.\nVlada pod upravom stranaka koje su proizašle iz struktura bivše Oslobodilačke vojske Kosova – PDK, AAK i NISMA –osnovana je letos uz pragmatičnu podršku Vlade Srbije i diplomatskih krugova. Ova podrška, posebno iz Beograda, direktno je bila povezana sa osnivanjem Zajednice opština sa srpskom većinom, na osnovu sporazuma koji je postignut u avgustu 2015. godine.\nOvi centri donošenja odluka izgleda da veruju da, uprkos svemu, ove stranke još uvek imaju sigurnost “patriotske težine” i potrebu za vlast –kao pristup materijalnim javnim resursima –dovoljna da bi, za uzvrat, usvojili sporazum.\nKada ostavimo pozadi sledeću nedelju drugog kruga izbora (19. novembar) i svu melodramatičnu zabavu vezanu s njim, tema osnivanja zajednice će se ponovo vratiti.\nPrema podacima Vikipedije o površini opština Kosova, i računajući oko 45 zaštićenih zona prema Ahtisaarijevom paketu, Zajednica i Srpska pravoslavna crkva imaće kontrolu nad oko 16-17% teritorije zemlje.Vetëvendosje je u avgustu 2015. govorila o 30% teritorije. Nema sumnje da sa sprovođenjem sporazuma Kosova poprima prirodu federativne organizacije.\nMeđutim, ovaj blog se ne bavi pitanjima ko će biti naratori osnivanja Zajednice, ko će dobiti a ko će izgubiti, niti se bavi akterima koji će (ponovno) pokrenuti usput temu dodele albanskih i srpskih pasoša za Kosovare; naprotiv, blog razmatra mogućnosti kako ključni momenat njenog osnivanja treba se iskoristiti za pokretanje društvenih reformi –u interesu kosovskog državljanstva i samih etničkih grupa.\nSlične institucije širom teritorije\nU interesu konsolidacije državljanstva Kosova je da zemlja ima iste politike (institucije) širom teritorije, u interesu građana je da se naviknu na raznorazne institucije, jer će im biti lakše da ih shvate i živeće bolje uz njih.\nTrenutno, Albanci i većina drugih zajednica žive sa politikama Kosova, Srbi(a ponekad i drugi), mada uživaju neka kosovska prava, uopšte gledano zavise od socijalnih politika Srbije. Osim političkih razloga, oni biraju ta prava jer su ona u biti kvalitetnija i razvijenija.\nKosovo treba osigurati institucionalnu socijalnu ravnomernost, ali i pružati konkurentna prava. U tom cilju, Kosovo se može koristiti iskustvom Srbije i njenom nasleđu iz Jugoslavije za jačanje solidarnosti putem penzija garantovanih od vlade, zaštite od nezaposlenosti i bolesti na radnom mestu, dečjih dodataka, i radikalnog jačanja dnevne brige o deci. Ova prava gotovo nedostaju na posleratnom Kosovu, i Srbi ne žele izgubiti prava kojima raspolažu.\nSrbija, uključujući i njene paralelne institucije na Kosovu, ima bolje organizovanu socijalnu pomoć jer su njeni socijalni radnici direktno odgovorni za procenu siromaštva prema podeljenim zonama. Kosovo, koje čeka da se porodice same prijave, ima vrlo malu pokrivenost siromaštva (oko 23%, 2015. godine), posebno u ruralnim sredinama.\nS druge strane, Srbi i svi stanovnici Kosova živeli bi bolje povezujući pomenute institucije sa univerzalnim penzijama finansiranim od strane države i uz moguće zdravstveno osiguranje na bazi koncepta Nacionalnog zdravstvenog osiguranja. Ove institucije koje ima Srbija uglavnom rešavaju probleme pokrivenosti koji dolaze od socijalnog osiguranja koji je povezan sa niskom stopom zaposlenosti.\nObe zemlje, i Kosovo i Srbija, primenjuju nizak stepen oporezivanja ličnih prihoda i imaju povećanje zavisnosti od rada koji se malo plaća. Međutim Srbija se, za razliku od Kosova, u velikoj meri opirala posebnim javnim šemama za veterane. Ovo je dobra prilika da Kosovo prekine šemu penzija za veterane i nju zameni sa nekim javnim projektom povlašćenog zapošljavanja koje ima produktivnu javnu funkciju, kao što je čišćenje, izgradnja itd. Na taj način bi se povećale i šanse da se veterani više poštuju. Takođe je u interesu svih stanovnika Kosova da se stope poreza na lične prihode povećaju u cilju povećanja ravnopravnosti i povećanja budžeta.\nSocijalno stanje srpske zajednice\nOsim kosovskog interesa državljanstva, institucionalne lakoće i poboljšanja prava, i srpska zajednica ima potrebu za reformu koja joj se imponira zbog socijalne stvarnosti.\nSrpske porodice zarađuju sve manje prihoda od privatnog tržišta i javnih transfera Kosova. Za deo njih, potreba za prihodima iz poljoprivrede i inostranstva je sve veća.\nS druge strane, subvencije vlade Srbije, recimo, plaćajući 150% plate svojih zaposlenika na Kosovu, posebno kada je poznato da deo njih rade i za kosovsku vladu, i ostali transferi povezani sa ličnom istorijom rada, stvorili su ozbiljnu neravnotežu unutar ove zajednice.\nIako su ove mere vlade Srbije pomogle Srbima koji su ostali na Kosovu, siromaštvo i nejednakost prihoda Srba je na visokom nivou i još uvek raste (vidi tabelu u nastavku).Glavni razlog je mala zaposlenost u privatnom tržištu.\nLične kalkulacije na osnovu podataka Statističke agencije Kosova ASK. (Varferia, 60% e medianes/Siromastvo, 60% medijane; Pabarazia/Nejednakost)\nSa spomenutom reformom ova bi se neravnoteža adresirala i veliki broj Srba bi mogao živeti bolje. Institucionalna ravnomernost bi favorizirala stanje zajednice, jer bi budžet bio veći pošto bi bio jedinstven.\nZbog svih ovih razloga, osnivanje Zajednice opština sa srpskom većinom trebalo bi se iskoristiti za socijalne reforme koje su u interesu svih građana. Ahtisaarijev paket predviđa penzijsku politiku pod upravom centra, ali u biti to ne ometa nastavak postojeće stvarnosti.\nZa ove reforme, elite će nastaviti sa gomilanjem bogatstva i slanjem selfi fotografija iz svetskih centara luksuza, koje finansiraju društveni porezi, a siromašni i neuključeni –bez obzira na veru i naciju –nastaviće da se sele u potrazi za poslom.A zašto bi ih onda zanimalo šta se glasa u Skupštini?


Junior agent prodaje - Back Up\nKompanija Carnex je jedan od lidera u oblasti proizvodnje mesa i proizvoda od mesa na tržištu Srbije i regiona, i to već 60 godina. Omiljen i prepoznatljiv Carnex brand zasniva se na spoju tradicije i savremenih industrijskih standarda, na konstantno visokom kvalitetu proizvoda, zadovoljstvu potrošača i društveno odgovornom poslovanju. Od 2011. godine Carnex posluje u sastavu MK Group sistema.\nKao kompanija koja ima visoke ciljeve i jasnu viziju i misiju, posebnu važnost pridajemo našem timu kome verujemo i koji stalno raste i razvija se zajedno sa kompanijom. Ukoliko ste u potrazi za profesionalnim izazovima, a uporni ste i dinamični, pridružite nam se.\nNašem uspešnom timu potreban je: JUNIOR AGENT PRODAJE - BACK UP.\nNeposredno izvršavanje poslova prodaje KA na dnevnom nivou u skladu sa prodajnom strategijom i planovima prodaje – direktna komunikacija sa kupcima, realizacija zahteva kupaca, koordiniranje promotivnih aktivnosti, snabdevanje POS promotivnim materijalom i sl;\nSprovođenje svih aktivnosti na pospešivanju prodaje i boljoj pozicioniranosti – povećanje prodaje kod postojećih kupaca, animiranje novih kupaca, obezbeđenje adekvatne prisutnosti i izloženosti proizvoda na POS i sl;\nKontrola mesta izlaganja proizvoda i njihove izloženosti;\nIzrada izveštaja iz svog delokruga.\nMinimum jedna godina radnog iskustva na istoj ili sličnoj poziciji\nTimski orijentisana osoba


Nestašica citostatika u Srbiji\nU zdravstvenim ustanovama u Srbiji još uvek nema najtraženijeg citostatika „fluorouracila“, pa su brojni pacijenti koji se leče od malignih bolesti, i dalje bez odgovarajuće terapije.\nNadležni najavljuju da će tržište citostaticima biti stabilizovano kada se završe tenderi raspisani za njihovu hitnu nabavku.\nIako nadležni najavljuju da će višiemesečni nedostatak pojedinih citostatika biti uskoro prevaziđen, građani strahuju od novih nestašica lekova za lečenje najtežih bolesti.\nPrema tvrdnjama sagovornika našeg radija, koji je želeo da ostane anoniman, problemi sa nabavkom lekova i nedostatak citostatika u bolnicama i apotekama, aktivirali su „crno tržište“ i osudila građane na lečenje prirodnim lekovima koji ne mogu zameniti medikamente.\n„Kada u apoteci ne možete da dobijete potreban lek, onda ste primorani da ga tražite na pijaci, gde se između raznih švercovanih stvari, prodaju čak i citostatici. Postavlja se pitanje svrhe plaćanja zdravstvenog osiguranja kada se ne zna našta se troši naš novac. U našem narodu je tradicija da se neke bolesti leče travama, čajevima ali ta terapija ne pomaže kod teških oboljenja“, kaže on.\nAleksandar Dagović, direktor Centra za onkologiju i radiologiju, Kliničkog centra u Kragujevcu kaže da se i ta ustanova suočava sa problemom nedostatka pojedinih citostatika poput leka fluorouracil.\n„Najveći broj citostatika imamo, uz povremene nestašice koje traju dva, tri, najviše dana. Međutim, lek sa kojim prostoji problem u snabdevanju je fluorouracil sa kojim je, kao i u ostalim ustanovama u Srbiji bio problem u snabdevanju“, kaže Dagović.\nTog leka nema ni u kragujevačkim apotekama jer se on primenjuje samo u bolničkim protokolima.\nKragujevački apotekar Bata Marković kaže da je nestašica posledica lošeg planiranja nabavke lekova i upravljanja zdravstvenim fondom.\n„Taj lek je veoma pozat i u upotrebi je više decenija kao deo standardne onkološke terapije. Razlog zbog koga ga nema verovatno leži u mehanizmima menadžmenta srpske nabavke lekova, a do tog leka pacijenti ne mogu da dođu na neki drugi način“, kaže Marković.\nDoktor Dagović navodi da se zbog nestašice pojedinih citostatika lekari snalaze na sve načine kako bi pacijentima obezbedili odgovarajuću terapiju, ali da se često nalaze u veoma neprijatnoj situaciji da teško obolelim ljudima objašnjavaju zbog čega ne mogu da im daju lek koji im je potreban.\n„Trudimo se da što bolje funkcionišemo u datim okolnostima, pa pacijente za koje nemamo lekove, prebacujemo na alternativne režime. To ne treba shvatiti kao davanje nečega lošijeg od onoga što bi inače dobili. Naprotiv ponekad se desi da prebacimo pacijenta na, uslovno rečeno, efikasniji lek", kaže Dagović.


Partizan ispunio cilj u Ligi šampiona - Sportske.net\nPartizan ispunio cilj u Ligi šampiona\nPred poslednju utakmicu pred domaćom publikom u elitnom evropskom takmičenju, iz redova crno-belog kluba stižu pozitivne poruke.\nGeneralni direktor rukometnog kluba Partizan Aleksandar Blagojević rekao je danas da je njegova ekipa ove sezone ispunila cilj u Ligi šampiona, ali da će u poslednjoj utakmici pred svojim navijačima sa Hamburgom pokušati da ostavi što bolji utisak i osvoji još neki bod u elitnom takmičenju.\n"Ušli smo u poslednji mesec grupne faze, odužilo se i mi smo na ivici snaga, fizičkih i finansijskih. Ali, želimo na pravi način da se oprostimo od takmičenja, da ostavimo što bolji utisak u poslednjem meču pred našim navijačima i osvojimo još neki bod", rekao je Blagojević na konferenciji za novinare u Beogradu.\nRukometaši Partizana u subotu od 19 sati u Nišu igraju protiv Hamburga, utakmicu devetog kola Grupe A u Ligi šampiona.\nCrno-beli su zabeležili jednu pobedu, a Blagojević je zadovoljan učinkom mlade ekipe.\n"Veoma sam zadovoljan pošto smo napravili pomak u odnosu na prošlu sezonu, koji se ne meri samo osvajanjem bodova već igrom i naporom koji smo uložili. Igrali smo borbeno, možda smo mogli da osvojimo dvostruko više bodova, ali nećemo da žalimo, ispunili smo cilj", rekao je on.\nBlagojević je rekao da je Hamburg tim sa najvećim budžetom u Bundes ligi, sastavljen od kvalitetnih igrača i najveći favorit za osvajanje Lige šampiona. Nemački tim nalazi se na trećem mestu na tabeli, ostvario je pet pobeda i zabeležio dva remija i poraz.\nGeneralni direktor crno-belih istakao je da su za mlade igrače Partizana zainteresovani mnogobrojni strani klubovi, ali da će do leta tim ostati na okupu.\n"U utakmicu ulazimo osokoljeni dobrom igrom i dobrim zdravstvenim biltenom. To su najbolji igrači i ne bih ih menjao za igrače Hamburga. Mladi su najveći dobitnici učešća u Ligi šampiona jer tako stiču iskustvo. Ako neko od njih na leto dobije izuzetnu ponudu može da ide", rekao je on.\n"Mi nismo ni Kil ni Barselona da možemo da kupujemo igrače, niti želimo to da radimo. Cene nas i ostali strani klubovi i čude se kako uspevamo da putujemo i igramo sa virtuelnim budžetom. Ali, preguraćemo i to", dodao je Blagojević.\n"Jedva čekamo utakmice u Ligi šampiona. Pokušaćemo da se nadigravamo i što duže budemo u egalu sa Hamburgom. Moramo da napravimo što manje grešaka i prikažemo dobru igru. Njihov tim sastavljen je od velikog broja vrhunskih igrača", rekao je Brković.\nGolman Partizana Dejan Vasić rekao je da njegova ekipa u svakoj utakmici ide na pobedu.


SD će predložiti nastavak primjene niže stope PDV-a za ugostiteljstvo\nSocijaldemokrate će podržati Vladine izmjene zakona o PDV-u, koje predviđaju da se oporezivi promet poveća sa 18 hiljada eura na 30 hiljada eura\n3363 pregleda\t4 komentar(a)\nSocijaldemokrate (SD) će predložiti da se nastavi sa primjenom niže stope poreza na dodatu vrijednost (PDV) za ugostiteljstvo, od sedam odsto.\nTakođe, SD će podržati Vladine izmjene zakona o PDV-u, koje predviđaju da se oporezivi promet poveća sa 18 hiljada eura na 30 hiljada eura.\nPoslanici SD-a, Damir Šehović i Boris Mugoša kazali su da, sa druge strane, Vlada nije pokazala istu takvu političku kulturu, jer je bez adekvatnog obrazloženja odbila nedavni predlog Socijaldemokrata da sva preduzeća sa prometom manjim od dva miliona eura, PDV plaćaju po naplaćenoj, a ne izdatoj fakturi.\n“Naime, SD je nedavno predložio da se PDV plaća po naplaćenoj fakturi, jer postojeći model naplate PDV podrazumijeva obavezu preduzeća da uplaćuju PDV državi prije nego što naplate sopstvena potraživanja. Taj predlog je odbijen”, navodi se u saopštenju.\nNa taj način, kako tvrde u SD-u, firme beskamatno finansiraju državni budžet, a sebe nepotrebno izlažu visokim troškovima finansiranja, što destimulativno djeluje na privredu, posebno na manja preduzeća.\n"To posebno ako imamo u vidu da je čak 19 hiljada preduzeća u blokadi", dodaje se u saopštenju.\nTakođe, SD će sada, kao mjeru nastavka podrške privredi u dijelu PDV-a, dati novi predlog, da se nastavi obračun niže stope PDV-a za ugostiteljstvo, do 31. avgusta, s obzirom na to da će zbog koronavirusa postsezona biti posebno važna.\nSocijaldemokratePDVugostiteljstvoDamir ŠehovićBoris Mugoša


U Vojvodini 41 slučaj korona virusa, od toga su u Novom Sadu 22 pacijenta | Autonomija\nU novosadske apoteke stigle zaštitne maske, sutra počinje postavljanje kreveta na Novosadskom sajmu\nU Kliničkom centru Vojvodine trenutno se leči 14 pacijenata zaraženih korona virusom, a iako je to stanje nepromenjeno od juče, prema zvaničnom izveštaju i izveštaju Instituta za javno zdravlje Vojvodine, Novi Sad je potencijalno najugroženiji grad posle Beograda, Niša i Valjeva, izjavio je predsednik Pokrajinske vlade Igor Mirović.\n„U Vojvodini smo imali 41 pacijenta zaraženog virusom korona, a od toga 22 pacijenta nalaze se u Novom Sadu. To znači dodatnu opreznost i socijalnu distancu za sve naše građane, jer samo ukoliko se svi budemo pridržavali mera prevencije i zaštite, prebrodićemo ovu epidemiološku krizu“, rekao je danas Mirović.\nDodao je da su na teritoriji Vojvodine obezbeđeni objekti koji služe za prihvat građana koji dolaze iz inostranstva, pa je tako od danas u funkciji i odmaralište na Fruškoj gori „Letenka“ za tu namenu, kao i kasarna u Somboru.\n„Pomažemo svakodnevno manje razvijenim lokalnim samoupravama kako bi se obezbedile najosnovnije potrebe. Izdvojili smo 111 miliona dinara za 23 lokalne samouprave za pomoć penzionerima čija su mesečna primanja manja od 30.000 dinara. Ovaj vid pomoći realizovaće se i u drugim opštinama u Vojvodini“, najavio je Mirović.\nDodao je da će sutra u Novom Sadu boraviti kineski stručnjaci, koji će obići Klinički centar Vojvodine i druge ustanove i razgovarati sa domaćim ekspertima.\nU novosadske apoteke stigle zaštitne maske, prodaju se po ceni od 120 dinara\nU novosadskim apotekama od jutros se mogu pronaći obične hirurške maske po ceni do 120 dinara po komadu.\nReporteri 021 su u nekoliko apoteka proverili da li je u toku prodaja i svuda im je ponuđeno do 10 maski po ceni od 100 ili 120 dinara.\nU pitanju je više miliona maski koje je Srbija kupila od Kine, a koje bi trebalo da zadovolje potrebe domaćeg tržišta. Takođe, nekoliko domaćih fabrika poput Galenike i Jumka, počelo je proizvodnju maski.\nPrema uredbi Vlade Srbije dozvoljena je prodaja maski po najvišoj ceni od 120 dinara, a građani su pozvani da inspekcijama prijave ukoliko se one budu prodavale po višoj ceni.\nU apotekama se mogu pronaći i druge vrste maski, uglavnom šivenih, koje koštaju i više od 120 dinara, ali njihova cena nije ograničena uredbom.\nHale Novosadskog sajma dezinfikovane, sutra počinje postavljanje kreveta\nGradonačelnik Novog Sada Miloš Vučević rekao je da su hale Novosadskog sajma za prijem pacijenata zaraženih virusom korona, koji imaju blažu kliničku sliku, očišćene i dezinfikovane.\nVučević je za TV Prva rekao da sada treba da počne instalacija kreveta, toaleta, tuš kabina, paravana, prostora za medicinsko osoblje.\n„Verujem da ćemo to u petak početi da radimo sa Vojskom Srbije i Ministarstvom odbrane. Imamo veliki odziv volontera koji žele da pomognu u montiranju kapaciteta. Kada sve bude obezbeđeno za kvalitetan smeštaj potencijalnih pacijenata, onda će biti pušteno u rad“, rekao je Vučević.\nKapacitet sajma je oko 1.000 mesta.


Dženis Šuman novo ime u NK Jedinstvo - mojusk.ba\nPrvo pojačanje NK Jedinstvo za proljetni dio sezone je mladi fudbaler Dženis Šuman. Fudbaler koji je u prošlosti nastupao za omladinske kategorije italijanske Vicenze i Sarajeva u bihaćki klub dolazi iz ekipe Mladosti iz Doboja kod Kaknja, za koju je u prošloj sezoni odigrao tri utakmice u svim takmičenjima. Šuman igra na poziciji polušpica i centralnog veznog, u igri koristi obje noge, a krasi ga i igra u dva pravca sa velikim radijusom kretanja.\nZanimljivo je da će u proljetnom dijelu sezone crveno-bijeli dres nositi bez ikakvih troškova, odnosno potpuno besplatno će pokušati pomoći Bišćanima u borbi za opstanak.\nOsim Šumana, još nekoliko bivših igrača Jedinstva, kao i onih sa slobodnim papirima, je pokazalo interes za dolaskom Pod boriće. Ipak, više o tome će se znati narednih dana.- piše sportsport.ba


VIDEO: Telo Kim Džong Ila izloženo u mauzoleju u Pjongjangu\nNovi severnokorejski lider Kim Džong Un obišao je u utorak s drugim severnokorejskim zvaničnicima telo svog preminulog oca, bivšeg vođu Kim Džong Ila koje je izloženo u mauzoleju do sahrane sledeće sedmice. Susedne zemlje i velike sile izražavaju zabrinutost oko kursa najizolovanije države sveta koja poseduje nuklearno oružje.\nTelo Kim Džong Ila je položeno u mauzolej gde se nalazi i balsamovano telo njegovog oca Kim Il Sunga izloženo u staklenom sarkofagu.\nSevernokorejski mediji prenose scene kolektivne tuge od kada je objavljena vest o smrti Kim Džong Ila, koji je umro u subotu od srčanog udara dok je obilazio zemlju vozom.\nOn će biti sahranjen 28. decembra a građani su pozvani da podrže njegovog najmlađeg sina Kim Džong Una koji je određen za novog šefa države. Kim Džong – un je prvi put predstavljen javnosti kao naslednik u septembru prošle godine.\nMeđutim, s obzirom da nema ni 30 godina i ne poseduje političko iskustvo, postavlje se pitanje da li je taj proces njegovog uvođenja u vlast bio dovoljno dug da bi se sprečile frakcijske borbe u severnokorejskom vrhu.\nStrahuje se da bi Pjongjang mogao da dodatno zaoštri spoljnu politiku i lansira svoje rakete, što je nekoliko puta činio u prošlosti, kako bi skrenuo pažnju sa sukoba oko vlasti.\nKim Džong Il je 14 godina pre smrti svog oca Kim Il Sunga 1994. bio određen za naslednika.\nSusedi Severne Koreje zabrinuti zbog moguće destablizacije\nKina je saopštila u utorak da je sa SAD i Južnom Korejom razgovarala o tome koliko je važno da se održi stabilnost na Korejskom poluostrvu posle smrti severnokorejskog vođe Kim Džong Ila.\nKineski ministar spoljnih poslova Jang Đieči razgovarao je telefonom sa svojim južnokorejskim kolegom Kim Sung-Hvanom i sa državnom sekretarkom SAD Hilari Klinton, rekao je portparol kineskog ministarstva spoljnih poslova.\nOni su se složili da je važno održati mir i stabilnost na Korejskom poluostrvu i da će održavati bliske susrete i koordinirati rad s Kinom.\nAnalitičari ocenjuju da Kina strahuje više od svih zbog moguće destabilizacije Severne Koreje koja bi verovatno izazvala priliv izbeglica a takođe ne želi brze političke promene kod svog suseda.\nKim Jong-un odaje poštu svom ocu\nAmerička državna sekretarka Hilari Klinton pozvala je novo severnokorejsko vođstvo da izabere put mira, poštovanja ljudskih prava i da poboljša odnose sa svojim susedima.\n"Mi imamo zajednički interes za mirnu i stabilnu tranziciju u Severnoj Koreji kao i da osiguramo regionalni mir i stabilnost. U bliskim smo kontaktima sa našim partnerima u razgovorima šest zemalja. Duboko smo zabrinuti za dobrobit severnokorejskog naroda i naše misli i molitve su s njim u ovim teškim vremenima”, istakla je Klintonova.\nOna je rekla da su SAD spremne da pomognu Severnoj Koreji da popravi uslove života za narod ako je vlada u Pjongjangu spremna da radi zajedno s međunarodnom zajednicom na "započinjanju nove ere mira, prosperiteta i trajne bezbednosti na Korejskom poluostrvu".\nJužna Koreja, čija je armija u pripravnosti, u utorak je izrazila saucešće severnokorejskom narodu i saopštila da će dopustiti porodicama uglednih Južnokorejaca povezanih sa Severnom Korejom da je posete. Seul nije izrazio saučešće Pjongjangu kada je 1994. umro osnivač komunističke dinastije Kim Il Sung, zbog čega su odnosi između dve zemlje godinama bili dodatno zategnuti.\nMinistar za ujedinjenje Ju Vu- ik izjavio je da nikakva zvanična delegacija neće otputovati iz Seula u Pjongjang kako bi odala počast severnokorejskom vođi.\nOn je takođe izjavio da će zatražiti od hrišćanskih grupa da se suzdrže od osvetljavanja džinovskih božićnih stabala u blizini granice sa Severnom Korejom, što Pjongjang doživljava kao propagandni rat.


III sezona podkasta: reciklaža tekstila u fokusu\nTreća sezona F.fm podcasta posvećena je projektu "Tekstilni otpad nije u modi" koji realzujemo u saradnji sa Centrom za unapređenje životne sredine.\nF.Fm podcast možete preslušati na Anchoru, Spotify-u, Mixcloudu, Google podcast platformi kao i na našem sajtu - fffmpodcast.com. Do kraja februara emitovano je 7 novih epizoda, a teme koje su privukle najviše pažnje su - Kako izgraditi održiv modni brend u Srbiji, Sertifikacija materijala i Second hand preduzetništvo.\n2021. godinu započele smo sa temom Kako izgraditi održiv brend u Srbiji? u kojoj ćete saznati šta sve domaći modni preduzetnici i dizajneri rade kako bi njihovi brendovi poslovali u skladu sa ekološkim i etičkim principima. Koje su prepreke, a koji podstreci za održivo poslovanje kod nas i kakvi su uslovi rada u okviru domaće tekstilne industrije. Epizoda za koju se nadamo da će biti korisna pre svega domaćim mladin dizajnerima i inspirisati ih da svoju proizvodnju učine održivijom.\nSlika je preuzeta sa sajta https://rs.ivko.com/\nGosti u ovoj epizodi su Miloš Ivković – generalni direktor brenda Ivko Woman i predsednik upravnog odbora modnog klastera FACTS, Sonja Jocić, modna dizajnerka i Sonja Nikolić Oljača, osnivačica brenda Cozy2Wear.\nSlika preuzeta sa FB stranice Sonje Jocić; Photo: Audrey Stecinjo, Style: Nevena Ivanovic\nMUA: Jana Skobic, Model: Bojana Sarac, Fashion: Sonja Jocic\nSvi mi često imamo dilemu da li je i u kojoj meri određeni brend održiv, a jedan od najboljih načina da u to budemo sigurni, garantuju nam sertifikati za tekstil. U petoj epizodi treće sezone, istraživale smo koji sve sertifikati i standardi kvaliteta za tekstilne proizvode postoje na našem tržištu i šta svaki od njih znači.\nKako kupci mogu da prepoznaju kvalitetan i fer izrađen proizvod & kako dizajneri/brendovi mogu sertifikovati komade odeće koje izrađuju? Da li se određeni sertifikati mogu upotrebljavati za greenwashing?\nOdgovore na ova pitanja dali nam: Milena Milisavljević, viši savetnik za kvalitet Privredna komora Srbije i Jovan Jovanović, ambasador održivog razvoja i Fairtrade aktivista.\nSecond Hand tržište postaje sve veće i bogatije, a ukoliko se i sami razmišljate da pokrenete prodaju odeće ili ste pasionirani kupac SH i vintage odeće u emisiji sa Marijom Šehanović i Jovanom Belak pričamo šta je sve potrebno za ovu vrstu preduzetništva. Postavljamo i pitanja o rastućim fenomenima i trendovima prisutnim upravo na domaćem tržištu vintage i SH prodaje.


Moguće primirje talibana s Amerikom u 2012. godini – Minber\nsij. 18, 2012 at 10:40 pm\nMoguće primirje talibana s Amerikom u 2012. godini\nPrema riječima evropskih zvaničnika, administracija Baraka Obame je u opasnosti da propusti historijsku priliku za mirovnu nagodbu u Afganistanu i mogući kraj sukoba 2012. godine ukoliko ne reaguje brzo i pusti zatvorenike kao odgovor na ponudu talibana da se započnu razgovori.\nTalibanu du najavili trećeg januara da su se složili da se započnu politički pregovori u Kataru da bi se održali mirovni pregovori sa međunarodnom zajednicom, i dodaje da je očekivao oslobađanje svojih zvaničnika koji su smješteni u zatvor Guantanamo.\nU međuvremenu, zvaničnici Bijele kuće kažu da je administracija razmatrala premještanje pet zvaničnika Talibana u pritvor u drugoj zemlji, za koju se vjeruje da je Katar.\nMeđutim, pošto premještaj još nije obavljen, evropski zvaničnici uključeni u pregovore vrše pritisak na Washington da brzo reaguje da bi se pregovori nastavili da “tvrdokorni” pripadnici obiju strana ne bi ugrozili postupak.\n“Smatramo da Washington može da se osloni na katarske vlasti dok god se ovo ima u vidu. Svjesni smo da postoji politički rizik za administraciju SAD-a jer su predsjednički izbori u toku, ali takođe smatramo da što ranije ovo uradimo, manji je politički rizik jer do novembra ova priča će biti davna prošlost”, navode evropski zvaničnici.\nNeke diplomate naglašavaju da je ponuda talibana da uđu u pregovore istorijski korak, te da predstavlja dramatičnu promjenu u politici, i to prvi put otkad je rat počeo. Neki spekulišu da je Obamina administracija uzdrmana napadima republikanaca zbog Obaminih akreditacija nacionalne sigurnosti. Ono što nam sada treba, kaže jedan diplomata, jeste politička hrabrost.\nMichael Semple, bivši izaslanik EU u Afganistanu koji je u bliskom kontaktu sa članovima Talibana, izjavio je da je korak kojeg su napravili Talibani veliki i ozbiljan, te dodao da, ako obje strane budu preduzimale mjere za izgradnju povjerenja, realno je očekivati da dođe do prekida sukoba 2012. godine.\nDrugi evropski zvaničnici ne dijele Sempleovo mišljenje da može doći do prekida sukoba, prije svega zbog ogromnih razlika zaraćenih strana. Talibani insistiraju da se strane trupe potpuno povuku, dok vlada SAD-a i Kabula pregovara o “strateškom partnerstvu” koji bi omogućio dugoročne baze SAD-a u Afganistanu. Kabul i njegovi zapadni pomagači takođe insistiraju na tome da sadašnji fvganistanski ustav, uključujući prava o ženama, treba da bude prihvaćen kao dio dogovora, dok se Talibani tome protive jer se neki dijelovi ustava kose sa islamom.\nVodeća baza u regionu: Svjetski divovi sele u Tursku


Zekerijah Smajić potvrdio : Ovo je definitivno najgori izvještaj Evropske unije o Bosni i Hercegovini | Kliker.info\nZekerijah Smajić potvrdio : Ovo je definitivno najgori izvještaj Evropske unije o Bosni i Hercegovini\nZekerijah Smajić , dugogodišnji novinar i ekspert za evropska pitanja trenutno boravi u Briselu, gdje je imao uvid u izvještaj Evropske komisije o napretku zemalja Zapadnog Balkana za njeno članstvo. U razgovoru za Radio Slobodna Evropa, Smajić kaže da definitvno najgori izvještaj do sada ima Bosna i Hercegovina. To se do sada nije desilo niti u jednom izvještaju od 2001.\nRSE: Šta se tačno navodi u izvještaju EK kada je Bosna i Hercegovina u pitanju?\nSmajić: Radi se o gorem od najgoreg izvještaja do sada, a najgori do sada je objavljen na današnji dan prije godinu dana. Ovakvi izvještaji sistematiziraju obaveze i urađene poslove u skladu sa Sporazumom o stabilizaciji i pridruživanju koga je Bosna i Hercegovina potpisala 2008. sa Evropskom unijom. Međutim, zbog stanja u zemlji i neodgovornosti vlasti taj sporazum, kao što je poznato, nikada nije stupio na snagu. Ono što je osnovno jeste da se izražava zabrinutost Evropske komisije zbog nečinjenja prema onome što je trebalo da se uradi u ovoj godini. Doslovno mi je nezvanično rečeno jučer u Evropskoj komisiji da ništa nije urađeno što je trebalo, što se nije desilo ni u jednom izvještaju do sada. Ono što u izvještaju stoji kao karakteristika jeste da postoji, ipak, nada da će ovi opšti izbori iznjedriti vlast koja će biti sposobna i biti u stanju vratiti zemlju sa puta ponora na tračnice evropskih integracija. Ta nada se i oficijelno i neoficijelno posljednjih dana pominje, ne znam koliko će to nakon današnjeg izvještaja tokom narednih dana biti potencirano, ali je to jedina svijetla tačka.\nRSE: Da li će se ovim izvještajem promijeniti kurs Evropske unije prema BiH?\nSmajić: Definitivno se mijenja kurs kada je u pitanju proces integracija i primjena Sporazuma o stabilizaciji. Prvenstveno će insistirati na kredibilitetu procesa proširenja umjesto posebne senzibilnosti prema BiH, zatim će se insistirati na upravljanje državom i ekonomijom, odnosno tržišne ekonomije, zatim jačanju administrativnih reformi u cilju jačanja institucija demokratije. Do sada je, kao što je poznato, bilo na prvom mjestu jačanje institucija države od čega se sada odstupa, smatrajući da je previše vremena i novca uloženo, a da je povrat veoma nizak.\nRSE: U BiH se trenutno vodi polemika da li će izvještaj donijeti i novčane sankcije u smislu da neće biti novca iz IPA fondova?\nSmajić: Evropska komisija je suzdržana, kao što je poznato, kada je u pitanju novac iz evropskih fondova, jer se čeka rezultat izbora. Ovdje visoki funkcioneri EU i Evropskog parlamenta imaju potpuno zasićenje Bosnom i Hercegovinom i ne žele, čak, ni da govore otvoreno o tome šta bi Bosni i Hercegovini trebalo dati, a šta joj uzeti dok ne prođu opšti izbori. Nakon toga ćemo tačno znati koje mjere će EU preduzeti prema Bosni i Hercegovini.\nRSE: Da li su prevelika očekivanja EU od toga šta će se destiti u nedjelju na opštim izborima?\nSmajić: Očekivanja nisu ni prevelika, ni premala. Oni žele ostati što je moguće više neutralni do 13.oktobra. Naravno, nada postoji i to je posljednje što i u Evropskoj komisiji i Evropskom parlamentu umire, naprosto zbog toga što Evropska komisija ne može napraviti presedane. Bosna i Hercegovina mora da ispunjava uslove koje ispunjava Crna Gora sve uspješnije, također Srbija i Albanija. Isto tako, Evropska unija nema nikakav interes da poteže bilo kakve sankcije prema Bosni i Hercegovini, ukoliko ona ne ispunjava svoje obaveze na putu evropskih integracija. Brzina procesa zavisi od vlasti i građana koji će vršiti pritisak na nju i tu se ništa neće promijeniti, pa makar taj proces trajao narednih 30 godina.


Vlada Federacije BiH danas je na 15. hitnoj, telefonski održanoj sjednici, primila na znanje Informaciju J.P. Međunarodni aerodrom Tuzla d.o.o. Živinice, o uvjetima za obavljanje poslova koji se odnose na sklapanje ugovora u cilju razvoja avio operacija u kargo saobraćaju.\nResorna federalna ministarstva su zadužena da, u postupcima po zahtjevima J.P. Međunarodni aerodrom Tuzla d.o.o. Živinice i J.P. Međunarodna zračna luka - aerodrom Mostar d.o.o. Mostar, osiguraju hitno postupanje po zahtjevima za izdavanje potrebnih saglasnosti za obavljanje poslova koji se odnose na stvaranje uvjeta za razvoj avio operacija u kargo saobraćaju.\nFederalnom ministarstvu prostornog uređenja je naloženo da, po zahtjevu J.P. Međunarodni aerodrom Tuzla d.o.o. Živinice, u najkraćem roku da saglasnost Ministarstvu prostornog uređenja i zaštite okoliša Tuzlanskog kantona, da izda upotrebnu dozvolu za privremeni objekt rashladnih komora montažno-demontažnog tipa.


Faktor | Analiza o najnižoj plaći u RS-u: Cijeli radni dan za kilogram teletine\nObjavljeno: 02.12.2019. u 15:51\nIstaknuto je i da je sindikalna potrošačka korpa za četvoročlanu porodicu u oktobru ove godine iznosila oko 1.912 KM i da je dostigla najveći iznos od kada se računa\nAnaliza Saveza sindikata RS-a pokazala je da je radnik koji prima najnižu plaću u ovom entitetu od 450 KM, morao raditi duže od jednog radnog dana da bi mogao kupiti kilogram teletine, precizno osam radi i 50 minuta.\nTakođer, za jedan kilogram svinjetine morao je raditi tri sata i 40 minuta, za kilogram čajne sedam sati, a skoro sat vremena za kilogram hljeba. Iz Saveza sindikata RS-a upozoravaju na važnost povećanja najniže plaće u RS-u, te objašnjavaju da porodica, u kojoj je samo jedan član zaposlen i prima najnižu plaću, na raspolaganju dnevno ima da potroši svega 15 KM.\nSindikalna potrošačka korpa osim prehrane za četvoročlanu porodicu, obuhvata i sve proizvode i usluge koji su neophodni da bi se osigurala egzistencija, kao što su stanovanje i komunalne usluge, tekuće održavanje stanovništva, odjeća i obuća, higijena i njega zdravlja, prijevoz, te obrazovanje i kultura.\n- U oktobru je za troškove prehrane jedna četvoročlana porodica morala izdvojiti 706,20 KM. Takvoj porodici, u kojoj član porodice prima prosječnu plaću, a takvih je 65 posto radnika, trebale su nešto više od dvije prosječne plaće da bi osigurali sindikalnu potrošačku korpu u cijelosti. Sa druge strane, radnici koji u privredi primaju prosječnu plaću od 620 KM nisu mogli osigurati za svoju porodicu ni jednu trećinu potrošačke korpe – navode iz Saveza sindikata RS-a.\nGeneralni sekretar Saveza sindikata RS-a Goran Stanković napominje da oni već duži period provode intezivnu kampanju za povećanje plaća, posebno najniže plaće koja trenutno iznosi 450 KM i prima je više od 40.000 radnika u RS-u.\nSindikalci smatraju da je ovaj iznos sramotan i zahtijevaju da najniža plaća od 1. januara 2020. godine iznosi 550 KM, da bi u drugom kvartalu naredne godine porasla na 600 KM.\nplaće u RS-uSCC


Organizacija Građanski otpor: Protest 7. maja 2020. u 20.05 - Dan u Beogradu\nNaslovna » Izlasci » Akcije » Organizacija Građanski otpor: Protest 7. maja 2020. u 20.05\nGrađanski otpor: Protest\nProtest će biti održan ispred predsedništva Srbijež, zbog „surove i nekompetentne vlasti“.\nU saopštenju se ističe da je vanredno stanje proglašeno na protivustavan način i iskorišćeno za „besomučnu funkcionersku kampanju i brutalni obračun sa političkim neistomišljenicima“.\n„Sve ovo je rezultiralo opravdanom pobunom koja se iskazuje svakog dana u 20.05“.\nIstaknuto je „neprekidno i sistematsko laganje“ Aleksandra Vučića i sumnja u iskazane brojeve i procente zaraženih, obolelih i umrlih građana. Građanski otpor pominje i nabavku medicinske opreme koja je tekla ilegalnih tokovima, mimo svake zakonske procedure.\n„Ovakvo raspolaganje životima, novcem i imovinom bilo je moguće zato što je Aleksandar Vućić izvršio državni udar i ukinuo sve institucije ove države“, dodaje se u saopštenju i naglašava da ovo nije apel, već „poslednje zvono za uzbunu“. (danubeogradu.rs)\nTagoviakcije andrićev venac građanski otpor izlasci protesti\nPrethodni Pozorišni repertoari – maj 2020. (online program)\nSledeći Izbori u Srbiji 21. juna 2020.


Radojičić i ambasador Hil posadili stabla američkog javora - Beogradski Portal\nRadojičić i ambasador Hil posadili stabla američkog javora\nU okviru akcije „Drvo za Beograd”, gradonačelnik Beograda prof. dr Zoran Radojičić posadio je danas, zajedno sa ambasadorom Sjedinjenih Američkih Država Kristoferom Hilom i njegovom suprugom Džuli, tri sadnice američkog javora na levoj obali Save, u parku u Brodarskoj ulici. Događaju su prisustvovali izvršna direktorka operativnih poslova JKP „Zelenilo – Beograd” Nataša Šišaković i saradnica za programe saradnje u oblasti zaštite životne sredine, nauke i tehnologije pri Ambasadi SAD-a Tia Leber.\nGradonačelnik Radojičić je istakao da ga raduje što je ambasador SAD pokazao dobru volju da učestvuje u nastavku akcije „Drvo za Beograd” i zahvalio na svemu što Ambasada i SAD čine kako bi Beograd bio još lepši i zdraviji grad. On je podsetio da JKP „Zelenilo – Beograd” svake godine posadi blizu 5.000 stabala, a da je Grad Beograd svojom akcijom „Drvo za Beograd” sa dodatnih oko 2.500 stabala taj broj značajno povećao i time dao svoj doprinos poboljšanju kvaliteta životne sredine.\n– Cilj nam je da u Beogradu imamo 25 odsto zelenih površina. U ovom trenutku u urbanom delu grada taj procenat iznosi oko 15 odsto, tako da cilj nije lak, ali je dostižan zahvaljujući ovakvim akcijama i posvećenosti. Ova sadnja je simbol mnogo većeg projekta u kojem zajednički moramo učestvovati, a to je borba protiv klimatskih promena. Takođe, ova sadnja istovremeno predstavlja i simbol dobrih odnosa između naše dve države. Sadnice će nastaviti da rastu kao što će nastaviti da raste i saradnja između naše dve zemlje – kazao je Radojičić, podsetivši da je Ambasada SAD-a i prošle godine učestvovala u ovoj akciji, kada je stabla četinara posadio tadašnji ambasador Entoni Godfri.\nAmbasador Hil je zahvalio na prilici da učestvuje u akciji „Drvo za Beograd” i podsetio na poslovicu „Drvo je najbolje posaditi pre dvadeset godina, ali ako to nismo učinili tada, onda je najbolji trenutak – sada”.\n– Posadili smo stabla američkog javora koja će nekome jednoga dana poslužiti kao hlad i zaštita od sunca. Naravno, vidim da Grad Beograd ima ambiciozan plan da grad učini još lepšim i zdravijim i mogu vam reći da je današnji Beograd u odnosu na onaj od pre 40 godina, kada sam ja u njemu živeo, mnogo lepši. Postao je grad parkova, drveća i cveća i nadam se da ćemo i mi, kao američka ambasada, nastaviti da učestvujemo u tom procesu – rekao je ambasador Hil.\nAkcija „Drvo za Beograd” sprovodi se od 2019. godine na inicijativu gradonačelnika Beograda, a u saradnji sa Javnim komunalnim poreduzećem „Zelenilo – Beograd”. Prva sadnja u okviru ove akcije realizovana je 22. novembra 2019. godine i od tada je kroz različite vrste donatorskih sadnji do sada posađeno blizu 2.500 sadnica.


Republikanci rade na poboljšanju imidža\nPošto ih javnost smatra krivim za zatvaranje vladinih agencija prošlog oktobra, Republikanska stranka u Sjedinjenim Državama pokušava da zauzme drugačiji stav sa manje konfrontacije u nadi da će im to obezbediti više glasova na predstojećim kongresnim srednjoročnim izborima.\nLideri Republikanske stranke u Vašingtonu izgleda da vode stranku u smeru manje konfrontacije nakon što su republikanci u najvećoj meri bili okrivljeni za nepopularno zatvaranje vladinih agnecija prošlog okotbra. Takva promena taktike bi mogla da donese korist republikancima na novembarskim kongresnim srednjoročnim izborima.\nEmocije Pokreta čajanka izražene su u Vašingtonu tokom prošlogodišnjeg zatvaranja vladinih federalnih agencija.\nDemonstranti su bili uznemireni zbog zatvaranja mauzoleja Drugog svetskog rata i jasno su pokazali svoj gnev ispred Bele kuće.\nRepublikanci su u najvećoj meri okrivljeni za to zatvaranje, što je produbilo jaz izmedju frakcije Pokreta čajanka i lidera glavne struje stranke, predsednika Predstavničkog doma, Džona Bejnera.\n"Iskreno mislim da oni obmanjuju svoje sledbenike. Mislim da guraju pripadnike stranke tamo gde ne žele da budu. I iskreno mislim da su izgubili svaki kredibilitet", kaže Bejner.\nDa bi se izbegla još jedna konfrontacija, Bejner je nedavno zaobišao konzervativce u Predstavničkom domu i pridružio se demokratama prilikom usvajanja zakonskog predloga kojim se bez preduslova produžava vladin limit zaduživanja.\nMedjutim, republikanci koji uživaju podršku Pokreta čajanka ne odustaju, uključujući kongresmenku Viki Harcler iz Mizurija.\n"Izabrani smo da vratimo zemlju sa ivice ekonomskog kolapsa i stoga je ovo momenat kada moramo da preduzmemo korake kako bismo zauzdali traćenje sredstava u Vašingtonu", ističe kongresmenka Harcler.\nA po pitanjima poput imigracije, konzervativni republikaci još uvek imaju dovoljno moći da blokiraju bilo kakve reforme, kaše kongresmen iz države Njujork, Piter King.\n"Mislim da bi republikanska stranka to trebalo da uradi širom zemlje. Medjutim, kada idemo od okruga do okruga, teško je pridobiti većinu republikanaca da se tome priključe", objašnjava kongresmen King.\nPodela u okviru stranke otežava demokratama i republikancima da pronadju zajedničko rešenje, kaže potpredsednik Džo Bajden.\n"Voleo bih da postoji Republikanska stranka. Voleo bih da možemo da sednemo za sto sa jednom osobom, sklopimo sporazum, postignemo kompromis i znamo da je stvar završena", ističe potpredsednik SAD, Bajden.\nPokret čajanka možda gubi moć jer se nacionalna ekonomija poboljšava, kaže analitičar iz Instituta Brukings, Stiven Hes.\n"Pokret čajanka je u izvesnoj meri, a to je često slučaj sa frakcijama, uveliko zasnovan na stanju ekonomije. Što je ekonomija bolja to će više ljudi okrenuti ledja politici i baviti se sopstvenim stvarima", smatra Hes.\nSukobi unutar stranke takodje imaju uticaja na Republikance koji možda žele da se kandiduju za predsednika 2016, kaže politikolog Alan Lihtman sa Američkog univerziteta.\n"Rat u okviru Republikanske stranke i dalje traje. Postoje čak neki u kranjoj desnici koji uživaju u teškoćama guvernera Nju Džerzija, Krisa Kristija, jer je on bio velika nada umerenjaka", zaključuje Lihtman.\nDemokrate se nadaju da će iskoristiti podelu u okviru Republikanske stranke na srednjoročnim kongresnim izborima ove godine. Medjutim, s obzirom da je popularnost predsednika Obame na niskom nivou, većina stručnjaka veruje da će republikanci zadržati većinu u Predstavničkom domu i imati dobru šansu da osvoje većinu u Senatu.


Постоји ли могућност да се апарати сензори за мерење шећера у крви уврсте на позитивну листу Агенције за лекове? | Socijalistička partija Srbije\nPostoji li mogućnost da se aparati senzori za merenje šećera u krvi uvrste na pozitivnu listu Agencije za lekove? Poslanička grupa\nDANIJELA STOJADINOVIĆ, narodni poslanik socijalističke partije srbije postavila je poslaničko pitanje ministru zdravlja.\nDijabetes tipa 1 zahteva svakodnevnu i kontinuiranu kontrolu koja se u kućnim uslovima vrši više puta pomoću testova koji zahtevaju da se u toku dana sprovodi više uboda više puta, to je veliko opterećenje naročito za decu.\nPoštovani predsedavajući, poštovane kolege narodni poslanici, koristeći pravo iz člana 287. Poslovnika, danas bih postavila pitanje ministru zdravlja, gospodinu Lončaru.\nPitanje koje želim da postavim ovog puta se odnosi na dijabetičare, a posebno na decu koja boluju od dijabetesa tipa 1, dakle na insulinu su. Naime, zbog prirode bolesti dijabetes tipa 1 zahteva svakodnevnu i kontinuiranu kontrolu koja se u kućnim uslovima vrši više puta pomoću testova koji zahtevaju da se u toku dana sprovodi više uboda više puta i to je veliko opterećenje naročito za decu. Postoji mnogo bezbolniji način za merenje nivoa šećera u krvi, a to su aparati senzori, koji bez uboda, odnosno bilo kakvog uzimanja krvi mogu odrediti taj dnevni nivo šećera. U evropskom zemljama, kao i u nekim zemljama u našem okruženju, ovi senzori su uvršteni na pozitivnu listu i troškove nabavke ovih senzora pokrivaju njihovi fondovi zdravstvenog osiguranja.\nS tim u vezi, želim da pitam ministra zdravlja ima li mogućnosti da se ovi senzori registruju u našoj Agenciji za lekove, odnosno da Ministarstvo zdravlja i Republički fond za zdravstveno osiguranje ove senzore uvrsti na pozitivnu listu i na taj način olakša dijabetičarima tipa 1 svakodnevnu kontrolu nivoa šećera u krvi, bez toliko uboda? Ovo je posebno važno za decu dijabetičare, kojih je u našoj zemlji sve više.


Prozori, vrata i fasade imaju vitalnu ulogu u estetici objekta, pa se tako trebaju ponuditi u širokom izboru boja i tekstura kako bi se ispunili svi zahtevi. Aluminijum u ovom pogledu ima vodeću ulogu u odnosu na druge materijale jer je paleta boja i tekstura neograničena. Tamno ili svetlo, mat ili sjajno, metalik ili čak četkano, drvo efekat, Alumil sistemi se ne suočavaju sa ograničenjima.\nOsim estetskog faktora, tretmani površine su takođe odgovorni za zaštitu aluminijumskih profila od okoline i svakodnevne upotrebe. Oni pružaju sve relevantne karakteristike za otpornost na koroziju, odlamanje, ljuštenje i skidanje boje. Konačno odgovarajuća primena veoma kvalitetnih materijala može se koristiti kao dodatna vrednost krajnjeg proizvoda.


Početna » Ministarstvo zdravlja\nPiše: M. Radenković - FoNet 18. 2. 2021.\nMinistarstvo CG: Greškom označeno Kosovo sa zvezdicom\nMinistarstvo zdravlja Crne Gore danas je, povodom vesti da je ministarka zdravlja Jelena Borovinić Bojović u dokumentu o novim merama protiv širenja korona virusa označila Kosovo sa zvezdicom, bez fusnote, iako je Crna Gora priznala Kosovo kao nezavisnu državu, saopštilo da je u pitanju tehnička greška, prenosi CdM.\nPiše: FoNet/Beta 8. 12. 2020.\n„Beograd je oborio neslavan rekord, zabeležili smo skoro 5.600 pregleda u poslednja 24 sata“, rekao je ministar zdravlja Zlatibor Lončar nakon sastanka sa direktorima kovid bolnica.\nPiše: N1 17. 11. 2020.\nLončar na sastanku o nameni kredita Svetske zdravstvene organizacije\nMinistar zdravlja Zlatibor Lončar razgovarao je danas sa direktorom kancelarije Svetske banke (SB) u Srbiji Stivenom Ndegvom o 100 miliona evra vrednom kreditu, čija rafitikacija se očekuje u Skupštini.\nMinistarstvo zdravlja: Podneto 15 prekršajnih prijava zbog nepoštovanja mera\nVakcinacija protiv sezonskog gripa počeće, kako je i bilo planirano, 1. oktobra, jer je ocenjeno da je trenutna epidemiološka situacija stabilna i da odlazak u zdravstvene ustanove u ovom trenutku ne predstavlja veliki epidemiološki rizik, saopštilo je danas Ministarstvo zdravlja.\nUjedinjeni protiv kovida: Ministarstvo zdravlja reagovalo, sastanak 24. septembra\nUdruženje građana Ujedinjeni protiv kovida (UPK) saopštilo je danas da je Ministarstvo reagovalo na njihov jučerašnji dopis i da je sastanak zakazan za četvrtak, 24. septembar.\nPiše: Tijana Đorđević 21. 9. 2020.\nPotpisnici otvorenog pisma postali meta osvete nadređenih\nPiše: Milica Radenković 10. 9. 2020.


Kojić: Neprihvatljivo jednostrano izmještanje DNK aboratorije u Hag\nFoto: N.N. | Kojić: Neprihvatljivo jednostrano izmještanje DNK aboratorije u Hag\nSrna 11.11.2017 11:02\nBANJALUKA - Direktor Republičkog centra za istraživanje rata, ratnih zločina i traženje nestalih lica Milorad Kojić rekao je Srni da su neprihvatljive jednostrane aktivnosti Međunarodne komisije za nestala lica /ICMP/ na izmještanju DNK laboratorije iz BiH u Hag.\nKojić je rekao da Zavod za sudsku medicinu Srpske u Banjaluci može da radi identifikacije i da treba pokušati da se krvni uzorci, uz saglasnost porodica, prebace u Zavod, a ne da se ide na skuplju varijantu.\nOn je poručio da namjera izmještanja DNK laboratorije u Hag nije moguća bez saglasnosti Savjeta ministara i ICMP-a, kao suosnivača Instituta za nestala lica BiH.\nKojić je rekao da bi to bilo u suprotnosti zakonima, procedurama i ranije postignutom sporazumu, kao i činjenici da su krvni uzorci vlasništvo porodica.\n"Porodice su faktički dale krvne uzorke na korištenje ICMP-u koji ne može da ih nosi na bilo koje drugo mjesto bez prethodne saglasnosti porodica", istakao je Kojić.\nPrema Kojićevim informacijama, Savjet ministara je na planu rješavanja ovog problema formirao radnu grupu koju čine ministri tog savjeta i predstavnici Instituta.\n"Vjerujem da će članovi te radne grupe biti savjesni i odgovorni, te raditi u interesu porodica koje još traže svoje nestale", rekao je Kojić.\nOn je naveo da bi eventualno premještanje DNK laboratorije bilo složen i skup posao.\n"Mislim da to nije dobro", smatra Kojić.\nOn je rekao da ICMP pokušava da premjesti laboratoriju s ciljem da dobije na važnosti i na međunarodnom nivou postane jedini koji će imati primat u identifikacijama.\nKojić je podsjetio da je o problemu izmještanja laboratorije juče razgovarano sa srpskim članovima Kolegijuma direktora i Upravnog odbora Instituta za nestala lica BiH.\nSavjet ministara juče je pozvao ICMP da obustavi sve dosadašnje jednostrane aktivnosti o izmještanju DNK laboratorije iz BiH u Hag.\nOtvara se problem iznošenja 80.000 koštanih ostataka iz BiH, odnosno bioloških i genetskih uzoraka nestalih lica iz BiH, te zaštite podataka članova porodica nestalih.\nMilorad Kojić Labaratorija Hag


Una Kozić - mlada novinarka na forumu Fudbal za prijateljstvo\nMladi novinari iz 24 zemlje Evrope i Azije čine deo Međunarodnog dečijeg medijskog centra “Fudbal za prijateljstvo” Uupoznajemo vas sa Unom Kozić,trinaestogodišnjom devojčicom koja je izabarana da ove godine predstavlja “mladog novinara” iz Srbije na međunarodnom forumu Fudbal za prijateljstvo. Una je sa deset godina napisala roman “Društvo malih veštica“ i trenira fudbal u ŽFK Crvena zvezda. Ona će, zajedno sa omladincima FK Crvena zvezda, prisustvovati finalnoj utakmici Lige šampiona.\n19.05.2015. - 13:07h\nDrugu godinu zaredom, dečiji društveno odgovorni projekat “Fudbal za prijateljstvo” kompanije Gazprom uspostavlja Međunarodni dečiji medijski centar u okviru njegovog programa. Njegovi učesnici će slati svoje izveštaje sa Međunarodnog dečijeg Foruma u Berlinu, kao i sa lokalnih događaja koji će biti održani u okviru tog programa.\nKljučni događaj Međunarodnog dečijeg projekta “Fudbal za prijateljstvo” je Forum koji spaja igrače od 12 do 14 godina iz vodećih omladinskih fudbalskih klubova. Ključna načela projekta formirana su od strane mladih delegata iz osam evropskih zemalja na prvom Forumu, održanom 25.05.2013. u Londonu. Drugi Forum je okupio predstavnike 16 zemalja i održan je od 23. do 25.05.2014. u Lisabonu.\nTokom trajanja Foruma “Fudbal za prijateljstvo”, mladi fudbaleri imaju priliku da se druže sa svojim vršnjacima iz drugih zemalja, kao i sa poznatim sportistima i umetnicima. Posle završenog Foruma svi učesnici tradicionalno prisustvuju finalu UEFA Lige šampiona.\nUpoznajemo vas sa Unom Kozić, trinaestogodišnjom devojčicom koja je izabarana da ove godine predstavlja “mladog novinara” iz Srbije na međunarodnom forumu Fudbal za prijateljstvo. Una je sa deset godina napisala roman “Društvo malih veštica“ i trenira fudbal u ŽFK Crvena zvezda. Una će, zajedno sa omladincima FK Crvena zvezda, prisustvovati finalnoj utakmici Lige šampiona.\n“Fudbal za prijateljstvo” jeste Međunarodni dečiji društveno odgovorni projekat, osnovan od strane kompanije Gazprom, a u sklopu društveno odgovornog programa ”Gazprom za decu”.\nProjekat ima za cilj razvoj omladinskog fudbala, promociju tolerancije i prijateljstva među decom iz različitih zemalja. Ključna načela, koja podržavaju i promovišu svi učesnici su – prijateljstvo, jednakost, fer-plej, zdravlje, mir, predanost, pobeda i tradicija. Globalni Ambasador projekta je proslavljena svetska fudbalska legenda Franc Bekenbauer.\nfudbal za prijateljstvoliga šampiona


Rusija uvela sankcije za osam zvaničnika EU\nTanjug 30. aprila 2021. 18:19\nMOSKVA – Ministarstvo spoljnih poslova Rusije saopštilo je danas da se zabranjuje ulazak u zemlju za osam zvaničnika iz zemalja Evropske unije kao odgovor na sankcije EU.\nKako se navodi u saopštenju ruskog ministarstva na „crnoj listi“ su, između ostalih, i predsednik Evropskog parlamenta Dejvid Sasoli, šef berlinskog tužilaštva Jorg Raupah i zamenica predsednika Evropske komisije Vera Jurova, prenosi Rojters.\nSankcije su uvedene i predsedniku letonskog Nacionalnog saveta za elektronske medije Ivarsu Abolinšu, direktoru Centra za državni jezik Letonije Marisu Baltinšu, članu francuske delegacije u Parlamentarnoj skupštini Saveta Evrope Žaku Meru, direktorki ŠVEDSKE ODBRAMBENE istraživačke agencije Osi Skot i direktoru estonskog Odeljenja za jezike Ilmaru Tomusku.\nSavet EU je 2. i 22. marta ove godine uveo sankcije za šest ruskih državljana, a ministarstvo navodi da je današnja mera preduzeta kao odgovor na postupak EU.\nAustralija: Kopali tunel za beksto iz imigracionog centra\nAUS: U Viktoriji prvi lokalni slučaj korone posle dva meseca\nMasakr u Rusiji: Tinejdžeri pucali u školi, poginulo 11…\nZašto Srbima nije dozvoljen pomen u Dobrovoljačkoj u SA\nItalija: Vređali predsednika, preti im zatvor


„Današnjom akcijom, HG Budvanska rivijera poslala je jasnu poruku svim građanima i turistima koji dolaze u Budvu: Vodimo brigu o očuvanju i zaštiti životne sredine - Za ljepši i zdraviji život nas samih, kao i generacija koje dolaze“, saopšteno je nakon akcije.\nIz kompanije su podjertili da se kompletno poslovanje Hotelske grupe Budvanska rivijera zasniva upravo na principima održivog razvoja - Turističko naselje Slovenska plaža nosilac sertifikata „Eco Label“ koji dodjeljuje Evropska unija za brigu i očuvanje životne sredine.\n„Slovenska plaža je decenijama prepoznatljiva po njegovanim zelenim površinama i raznovrsnom biljnom svijetu. Ovaj segment ponude je izuzetno cijenjen od strane turista koji poseban mir i doživljaj često pronalaze upravo u zelenim vrtovima sa preko 200 vrsta raznovrsnog bilja.Hotelska grupa Budvanska rivijera je u 2018. godini kandidovala hotel "Aleksandar" za projekat "Učinimo Budvu održivom turističkom destinacijom" koji predstavlja partnerski projekat Opštine Budva, Turističke organizacije Budve i UNDP-a. Cilj projekta je da se odredjenom broju objekata na teritoriji Opštine Budva obezbijedi savjetodavna i tehnička podrška za dobijanje sertifikata održivog poslovanja "Ekološki znak Evropske unije" tokom 2018. godine“, naveli su Hoteskoj grupi


Radna grupa Ujedinjenih nacija za prisilne nestanke posetila Fond za humanitarno pravo - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Vesti/Radna grupa Ujedinjenih nacija za prisilne nestanke posetila Fond za humanitarno pravo\nU okviru posete Srbiji od 19. do 23. juna, Radna grupa UN za prisilne nestanke posetila je 19. juna Fond za humanitarno pravo (FHP).\nPredstavnici FHP-a su između ostalog upoznali članove Radne grupe sa neadekvatnim zakonskim okvirom koji se odnosi na pravni položaj nestalih osoba i njihovih porodica. Naime, Zakon o civilnim invalidima rata ne tretira porodice nestalih lica kao žrtve, a prava po ovom zakonu uslovljava proglašenjem nestalog lica za umrlo, što predstavlja dodatnu traumu za porodice. Konačno, prava koje ovaj zakon garantuje malobrojnim beneficijarima su minimalna i skromnija od drugih zakona u regionu.\nPredstavnici FHP-a su ukazali i na odsustvo krivičnih postupaka pred Većem za ratne zločine u vezi sa premeštanjem tela žrtava kosovskih Albanaca na lokacije na teritoriji Srbije.\nRadna grupa će detaljan izveštaj o posetama Srbiji i regionu podneti Savetu UN za ljudska prava 2015. godine.\nRadna grupa je bila u poseti Srbiji od 19. do 23. juna. Pre dolaska, grupa je bila u poseti Hrvatskoj (15. do 18. juna), a nakon Srbije će ići i u posetu Kosovu (24. do 26. juna) i Crnoj Gori (27. do 30. juna 2014).\nTokom poseta, eksperti iz Radne grupe ispituju mere koje su države preduzele za sprečavanje i iskorenjivanje prisilnih nestanaka, pri čemu posebno analiziraju pitanja vezana za istinu, pravdu, reparacije i sećanja za žrtve.\nPredstavljen Model Strategije za procesuiranje ratnih zločina u Srbiji\nPosted On 24th April 2015 ~ Comments Off on Predstavljen Model Strategije za procesuiranje ratnih zločina u Srbiji\nFond za humanitarno pravo (FHP) predstavio je 23. aprila 2015. godine Model Strategije za procesuiranje ratnih zločina izvršenih tokom i u vezi sa oružanim sukobima


Na Skupštini Kosova i o Eulexu\nSkupština Kosova odlučila je da raspravlja o dva nacrta zakona o produžetku mandata EULEX-u ali kao poslednje tačke dnevnog reda u četvrtak, odnosno kao tačke 18 i 19. To znači da bi razmatranje ovih tačaka moglo da se desi u poslepodnevnim satima, ili eventualno sutra, javlja dopsnik RSE.\nKako je rečeno na zasedanju vlade u četvrtak ujutru, došlo je do izmena pojedinih zakonskih osnova.\nO iniciranju novih slučajeva odlučuje Tužilački savet Kosova.\nPrvi zamenik premijera i ministar pravosuđa, Hajredin Kući, istakao je da se promene tiču člana 7A Zakona o ratifikaciji međunarodnih sporazuma o vanrednim okolnostima kada EULEX iz opravdanih razloga može da predloži neki novi slučaj tužiocu EULEX-a.\n“Međutim, o tome će odlučivati komisija koju čini državni tužilac, glavni tužilac Specijalnog tužilaštva i glavni tužilac Apelacionog tužilaštva, dok će Tužilački savet Kosova odlučiti o tome da li da se taj slučaj prenese ili ne. To je rezultat postignutog sporazuma tokom razmene pisama između predsednika Kosova i Mogerinijeve (Visoka predstavnica za spoljnu politiku EU)”, kazao je Kući.\nPrethodno su predstavnici Kosova tražili su od EU da EULEX ne inicira nove slučajeve koji se tiču korupcije i organizovanog kriminala, te da svi slučajevi koji se toga tiču pređu u nadležnost Specijalnog tužilaštva Kosova.\nU međuvremenu, Misija EULEX-a privremeno je obustavila sve postupke u cilju zaštite ljudskih prava svih strana, a nakon što je ovoj misiji 14. juna istekao mandat.\nSavet EU je produžio mandat EULEX-u do 14. juna 2018. ali to mora da potvrdi i Skupština Kosova.


A. J. 18. juna 2018. 15:03\nS obzirom na to da prosečna osoba provede trećinu svog života u krevetu, jasno je da je higijensko okruženje veoma važno. Prema poslednjoj studiji sprovedenoj u Velikoj Britaniji, otkriveno je da 36 posto ljudi svoju posteljinu menja na dve do tri nedelje, a 14 posto još ređe.\nGlavni razlog zašto je važno redovno menjati i prati posteljinu je rizik od bolesti, jer se bakterije i gljivice mogu jednostavno proširiti u neopranoj posteljini.\n– Ako se posteljina dobro ne opere paraziti mogu ostati na naborima čaršava – kaže Filip Tierno, mikrobiolog sa njujorškog univerziteta.\nOn je za „Biznis Insajder“ objasnio da bi posteljina trebalo da se pere bar jednom nedeljno, zato što se u sedam dana može razviti mikrobiološki život. Osim gljivica i bakterija koje potiču od znoja, ćelija kože i vaginalnih i analnih izlučevina tu je još prašina koja dolazi od spolja kao i grinje.


Istočno Sarajevo i Šabac kreiraju zajednički turistički proizvod - Novosti - Turistički svet\nIstočno Sarajevo i Šabac kreiraju zajednički turistički proizvod\nDirektori turističkih organizacija Istočnog Sarajeva Igor Tošić i Šapca Srđan Mitrašinović potpisali su u 21. decembra 2018. godine na Jahorini protokol o saradnji s ciljem kreiranja zajedničkih proizvoda i projekata.\nTošić je novinarima rekao da je turizam u Istočnom Sarajevu u ekspanziji u smislu razvoja infrastrukture i broja dolazaka i noćenja turista.\n- Koristimo svaku moguću aktivnost kako bi to i dalje unapređivali. Otvoreni smo za saradnju sa svim subjektima koji imaju za cilj promociju i razvoj turizma - istakao je Tošić.\nOn je istakao da je potpisan protokol o saradnji sa turističkom organizacijom iz Šapca, navodeći da će zajedničke aktivnosti biti promocija i kreiranje zajedničkog proizvoda, te saradnja u oblasti apliciranja za projekte prekogranične saradnje u evropskim fondovima.\nDirektor gradske Turističke organizacije Šapca Srđan Mitrašinović kaže da je prvi put došao na Jahorinu, te da sa zadovoljstvom može reći da je i kod njih turizam u ekspanziji.\n- Mi smo malo više orijentisani na aspekt manifestacionog turizma. Kroz razmenu iskustava videli smo zajednički interes, tako da smo odlučili da potpišemo protokol o saradnji. Interesantan nam je apsekt koji se odnosi na pitanje apliciranja za sredstva iz pristupnih fondova EU - rekao je Mitrašinović.


285 KM u sekundi: Institucije u BiH će u ovoj godini potrošiti oko devet milijardi KM – Magazin Plus\nHome/285 KM u sekundi: Institucije u BiH će u ovoj godini potrošiti oko devet milijardi KM\n285 KM u sekundi: Institucije u BiH će u ovoj godini potrošiti oko devet milijardi KM\nInstitucije u BiH će u ovoj godini potrošiti oko devet milijardi KM, ili svake sekunde 285 KM, saopšteno je iz Centra za zastupanje građanskih interesa. U saopštenju se navodi da je iznos budžetske potrošnje u blagom porastu, jer, prema dokumentima usaglašenim između vlasti u BiH i MMF-a, on je veći za oko 300 miliona KM i u 2013. godini planiran je u visini od oko devet milijardi KM.\nU tu svotu uključeni su budžeti BiH, Republike Srpske, Federacije BiH, Distrikta Brčko, 10 kantona i svih opština u BiH.\n“Vlasti u BiH nerado spominju ukupni iznos budžeta, jer se njihovim fragmentiranjem lakše prikazuje javnosti da novca nema. S druge strane, svjedoci smo nenamjenskog i neracionalnog trošenja novca, kupovine glasova, kupovine socijalnog mira, kao i brojnih negativnih nalaza revizorskih službi koji se ponavljaju iz godine u godinu bez ikakvih sankcija”, navodi se u saopštenju.\nDodatni problem u tekućoj godini predstavlja i povećanje troškova servisiranja spoljnjeg duga za oko 300 miliona KM.\nAko se tome doda da će u 2013. godini šest milijardi i 300 miliona KM biti potrošeno na finansiranje javne uprave, postaje jasno da razvoj i zapošljavanje ni ove godine neće biti ozbiljnije podržani iz budžeta.\nIz Centra za zastupanje građanskih interesa navode da je noćas u ponoć resetovan brojač javnih finansija Fondacije CPI u sarajevskoj ulici Ferhadija, koji će, kao i do sada, 24 sata dnevno prikazivati količinu i brzinu budžetske potrošnje, kako bi služio kao podsjetnik na iznos novca poreskih obveznika koju institucije vlasti u BiH potroše tokom godine.\nOsim brojača u Sarajevu, svim građanima BiH na raspolaganju je i online brojač potrošnje na cpi.ba putem kojeg se mogu informisati o protoku novca kroz državne blagajne.\nIz Centra najavljuju i svoj sljedeći projekt, interaktivnu veb stranicu budzeti.ba koja je trenutno u testnoj fazi.\nStranica prikazuje kako se budžeti u BiH troše prema funkcionalnoj podjeli.\nKroz te prikaze građanima se pruža vizuelna informacija koliko se novca za koju namjenu troši, te koje su nadležnosti, a ujedno i odgovornosti vlasti za ispunjavanje njihovih potreba.\nIzvještaj MUP-a ZDK za 31.12.2012.\nEkonomija Balkana: Malo nade i u 2013.


Ko ne priznaje rehabilitaciju, neka podnese ostavku - XXZ Portal\nSrđan Cvetković : Ko ne priznaje rehabilitaciju, neka podnese ostavku\nDemokratska javnost u Srbiji bila je prošle nedelje zgranuta istupima Strahinje Sekulića, direktora Agencije za restituciju, izrečenim u intervju u listu "Danas" pod naslovom "Četnicima neće biti vraćena imovina", a ponovljenim u emisiji "Da, možda, ne" na RTS. Strahinja Sekulić je državni činovnik ove ustanove, na osnovu čijih reči se stiče utisak da on odlučuje kome će biti vraćena imovina, a kome ne uprkos Zakonu o rehabilitaciji. On ovim izjavama osporava i Zakon o jednakim pravima boraca dva antifašistička pokreta (2004) i time govori da svi rehabilitovani nemaju ista prava. (…)Nije sad mesto da se upuštamo u elaboraciju i navodimo brojne istorijske fakte o dva pokreta otpora u Srbiji. Običnom činovniku u agenciji bi trebalo da je dovoljno da poštuje Zakon o izjednačavanju prava boraca dva antifašistička pokreta (2004) i Zakon o rehabilitaciji (2011). Potrebno je da postupi po njima i da rehabilitovanom čoveku ili njegovim potomcima pomogne da ostvare svoja prava. Ukoliko ne želi da sprovodi usvojene zakone Republike Srbije pošteno bi bilo da da ostavku ili da bude smenjen.\nKama-istoričar iz Instituta za savremenu istoriju, neuspešni košač Draže u letnjem periodu, autor izložbe "U ime naroda" gde se baš nije držao činjenica kao pijan plota, ljubitelj četnika i ostalih kvislinga iz samo njemu znanih razloga, lamentira nad skandaloznom činjenicom da u srpskim institucijama ima još ljudi koji su sačuvali zdrav razum, Večernje novosti, 15. jun


Radosavljević: Vlast neuspešna u borbi protiv inflacije, zamrzavanje cena izvučeno iz šešira - Ekonomija - Dnevni list Danas\nPočetna » Vesti » Ekonomija » Radosavljević: Vlast neuspešna u borbi protiv inflacije, zamrzavanje cena izvučeno iz šešira\nVlast u Srbiji nema strategiju i mere koje su rezultat promišljene politike za borbu protiv inflacije i meru kao što je zamrzavanje cena na dva meseca donosi kao da je izvučena iz šešira, rekao je danas profesor ekonomije na FEFA fakultetu u Beogradu Goran Radosavljević.\nOn je za Betu rekao da je problem vlasti što najpre negira određene probleme, a onda zbog propuštenog vremena donosi odluke koje imaju mnogo veće posledice nego da se reagovalo na vreme.\n„Kada je inflacija bila 4,5 odsto ponašali su se kao da ne postoji, a kada je porasla na 6,6 odsto priznali su. Tako je i sada na rast cena trebalo reagovati iz robnih rezervi, pa ako to ne daje rezultate donositi sledeće mere“, rekao je Radosavljević.\nRadosavljević je rekao da je trebalo napraviti strategiju sprečavanja većeg rasta infalcije sa nekoliko modela i utvrditi šta preduzeti u kojoj situaciji.\nNa zaustavljanje rasta cena trebalo je, kako je rekao, prvo reagovati intervencijom iz robnih rezervi, pa ako to ne da rezultate videti koja je sledeća mera“, rekao je Radosavljević.\nDodao je da se pita šta će država raditi za dva meseca kada istekne rok za „zamrzavanje“ cena , a inflacija se ne zaustavi i po svemu sudeći neće, i cene još brže rastu.\n„Zamrzavanje cena se primenjuje kada se iscrpe pre toga sve mere“, rekao je Radosavljević.


Izmenjeno radno vreme beogradskih pijaca od ponedeljka 23.marta | Kuda u Kupovinu\nOd ponedeljka 23. marta, sa radom prestaje pored pijace „Palilula“ i TC „Novi Beograd“ i robna pijaca Otvoreni tržni centar „Novi Beograd“, dok je na teritoriji Republike Srbije proglašeno vanredno stanje prouzrokovano epidemijom korona virusa.\nSupermarket koji se nalazi u sklopu pijaca „Palilula“ i TC „Novi Beograd“ radiće svakog dana od 08:00 do 15:00 časova.\nSve ostale pijace koje se nalaze na otvorenom prostoru, i u sistemu su JKP „Gradskih pijaca“ u toku vanrednog stanja radiće po izmenjenom režimu, odnosno tri dana u nedelji, četvrtak, petak i subota u periodu od 08:00 do 15:00 časova, počev od ponedeljka 23. marta 2020. godine.\nParking prostori i garaže koje se nalaze u sklopu pijaca koje će nastaviti svoj rad, radiće takođe po izmenjenom režimu odnosno u skladu sa radom pijaca, tri dana u nedelji, četvrtak, petak i subota u periodu od 08:00 do 15:00 časova, počev od ponedeljka 23. marta 2020. godine.\nParking na pijaci Zemun radiće svaki dan od 06:00-16:00 časova.\nGradske pijace još jednom apeluju na sve građane da se pridržavaju svih mera koje je donela Vlada Republike Srbije, radi suzbijanja širenja virusa korona.


Antalija – Galatasaraj 1X\nGaziantep – Rize 1\nAltaj – Kasimpaša GG\nSivas – Kajzeri 0-2\nBešiktaš – Konja 1X\nMalatija – Fenerbahče 2\nBašakšehir – Trabzon 1X\nKaragumruk – Alanja GG\nHataj – Giresun 1\nAdana – Gectepe 1\nJedina nedoumica pred poslednje kolo turskog šampionata jeste da li će Bašakšehir ili Alanja završiti kao četvrtoplasirana ekipa i time obezbediti izlazak na evropsku scenu. Istanbulski tim ima bod više i za ostanak na tom mestu potrebno je da slavi protiv novog prvaka Trabzona,koji posle ispadanja iz Kupa više ne razmišlja o fudbalu.\nGeneralno, brojne ekipe su u prethodnom kolu odlučile da na teren pošalju mlade igrače, a tako će sigurno da bude i ovog puta, zbog čega je tipovanje završne runde nezahvalan posao.\nIpak, za Fenerbahče se sa sigurnošću može reći kako će na gostovanje poslednjeplasiranoj Malatiji, novom članu druge lige, izaći sa najjačim adutima, kako bi učvrstio mesto viceprvaka i odlazak u kvalifikacije za LŠ. Tu ne sme da se opeče pošto bi eventualnim porazom, uz pobedu Konje nad Bešiktašom, zbog lošijeg međusobnog skora pao na treću poziciju.\nTurska klađenje kladionica Tip\n25. 06. 2022. u 09:08 >> 10:00